Qalaas Aarohi Oo Dhalo Caloosha Ka Gashay Dhiig Badana Ka Yimid, Netra Wey Geeriyootay, Deep Cidna Kama Guuleysan Karto Iyo Warar Kale!! – Filimside\nGalab wanaagsan dhamaan asaxaabta Filimside meelwalbo dunida ka joogtaan kusoo dhowaada macluumaad cusub oo ku saabsan musalsalka xiisaha leh ee Ishq Mein Marjawan kaaso dhamaan rabo markaan.\nAarohi oo halis gashay: sidaan wada ogeyn Aarohi amarka Deep ayee ku shaqeyneysay maadama qof uu ka afduubtay qofkaas uu Deep afduubtay waa Aarohi walaashed oo lagu magacaabo Kia hader ayaa la ogaaday in Aarohi gabar la dhalatay.\nAarohi gabadhii la dhalatay Deep ayaa ku diraayo markii gacanta Deep ay kasoo bad baadiso gabadhii cuqdad ayee u qaadee walaashed Aarohi taaso kalifeysa in Aarohi xili ay la xarbineysay walaashed ay ku kordhacdo meel dhalo bu bursan ka taagnaayeen caloosha ayeena ka galayaan dhalooyinka dhaawac weyn ayaana soo gaarayo Aarohi.\nWaxaase bad baadinaayo Deep oo dhaqtar si qasab ah guriga ugu keenayo sidaas ayeena ku bad baade halkii ay Deep u mahadcelin laheedna horey ayee ka howl galee sidii ay ku daba gali laheed howlihiisa kuna fashilin laheed.\nNetra wey geeriyootay: musalsalka halkaas ayee oga baxday Netra musalsalkaan ilaa hadana lama oga qofka dilay sido kale Tara qofka dilay lama oga labadan atiriisho musalsalka wey isaga baxeen muuqaal dhimasho ayeena ku baxeen.\nDeep marnaba lagama guuleysan karo: Deep qorshihiisa ugu weyn waa inuu noqdo ninka ugu hantida badan aduunka iyo midka ugu awooda badan waxaana daba joogto Aarohi oo dooneysa inee ka hor istaagto dahab badan ayuu helaa Deep waxuuna rabaa inuu lacag u bedelo si uu hantiilaha dunida u noqdo.\nAarohi ayaa ogaaneysa in Deep dahab badan helay waxay wargeline Police-ka balse kahor inta Deep iyo dahabkiisa gacanta lagu dhigin ayuu wax walbo bedelaa waxuuna ka dhigaa dahabkii uu soo dhacay mid uu gurigiisa ka dhex helay maadama uu qodaayo god weyn aqalkiisa dhexdiisa ah dadkana u shaacinaayo in dahabka uu isaga leeyahay gurigiisa hoostiisana ku dhex duugnaa.\nMusalsalka waa qabyo ilaa hadana doorarka rasmiga ah lama ogaanin: Deep waa nin hadafkiisa cad waana kaaba laadarka filmka doorkiisa ugu weyna inuu noqdo ninka ugu hantida badan aduunka balse waddo qaldan ayuu umaraa.\nAarohi waji ayaa u qarsoon Deep dhib walba ayuu u geestay ilaa hadana kama aysan aargudanin qorsho kale ayee damacsantahay lamana oga dad gaar ah ayaa u shaqeyaan inee askari dharcad tahay ayaa loo maleyaa.\nHalkuu kabaxay Virat, aaway Abhimanyu hooyadiisa, Deep hooyadiisa filmka maxay ka tahay doorkeeda maxuu yahay muhiimada ay filmka ugu jirtana maxuu yahay, askariga filmka wax ka jilaayo tuug miyaa mise waa daacad Netra yee ahed doorkeeda filmka maxuu ahaa ileen askarnimadii lagu ogaa in been noqotay aya la ogaaday oo askari been abuur ah ayee ahed maxay Deep u dili rabtay maxuu ka haleeyay.\nsuaalahan iyo kuwa kale ayaa la is weydiinayaa.\nJilayaasha Bollywoodka qaar kamid ah ayaa dagaal badan usoo galeen sidii ay miisaankooda u dhimi lahaayen misane qof dhex dhexaad ah isaga dhigi lahayeen.\nMaadama asal ahaantoda hilib badan lahaayen ama miisaankoda cuslaa kadibna la dagaalamen oo jirkoodha dhiseen miisaankii faraha badnaana yareyeen.\nJilayaashas waxaa kamid ah Arjun Kapoor, Sonam Kapoor, Alia Bhatt, Zareen Khan iyo kuwa kale sido kale waxaa jiraan jilaayal kale oo asal ahaan miisankoda yara balse markee shaashada ka fariisten ama film jilista iska dhaafeen miisankooda siyaaday aadna u cayleen.\nFadlan Halkaan Hoose Kaga Bogo Jilaayasha Bollywoodka Ee Dagaalka La Galeen Miisaankoda Badan:\nSonam asal ahaan miisankedi wuu badnaa kahor inta yasan Bollywoodmka so galin balse markee shirkadan kusoo biirtay ayee iska dhintay cayilkii faraha badnaa.\nBhumi miisaankeda faraha badnaa waxaa loo maleen jiray qof weyn balse mudadan dambe aad ayee isaga shaqeysay ayadoo ku guulesatay iney miisankeda badankiisa dhinto.\nGabadha atirishooyinka dhalinta hogaanka u heyso Alia Bhatt marxalado kala duwan ayee soo martay miisaan ahaan mar miisaankedu wuu cuslaa saaid marna inyar ayee rooneyn ugu dambeyna sidii la rabay ayee iska dhigtay sida aad sawirada ka fahmi kartaan.\nSonakshi waxay makid tahay atirishooyinka miisanka culus ee Bollywoodka kujiraan hadana gabadhaan bilawgii fanka ay soo galeysay iyo kahorba waxay ahed qof aad u miisaan culus balse hader in badan ayee la dagalaantay miisankeda.\nParineeti liiska atririshooyinka hilibka lahaa asal ahaan ayee kujirtaa maadama ay miisaan culuseed xidigtaan soo shaac baxday balse dadaal badan hader in badan miisankeda wey dhintay iyado ilaa hada la dagaalameysa.\nZareen Khan yaa islahaa sidaan dhan ayee isku bedelee maadama markii hore miisaankeda xad dhaaf ahaa sido kalena qofkii sawiradan isku fiiriyo mudo ku qaadaneyso inuu aamino.\nZareen dadaal badan waxay ku guulesatay iney miisankeda dhinto lana dagaasho baruurta ayadoo in badan wax ka dhintay culeeskeda.\nLasoco Qeybta Xigta…\nJackie Shroff waa mid kamid ah atoorayaasha loogu jeclaa 80-kii iyo 90-kii kaaso aflaam dadka ilaa maanta wada xasuustaan sameyay sido kalena xili waxaa jirtay daawadyaasha Jackie dartiisa tiyaatarada usoo aadi jireen.\nHadaba rugcadaana guusha usaaxiibka ahaa ayaa ka dhawaajiyay in uu caan noqday kadib markii caruurta Meg Star Amitabh Bachchn saxiix ka qaateen waana sida uu isaga isku arko.\nWaxuu wareysi siinayey wrgeyska PTI waxuuna halkaas ku sheegay sheeko dadka ka qarsooneyd waxuu yiri,”waxaan aaday guriga mudane Bachchan in cabaar ah ayaan goobta kusugay maadama aan si walai ah u rabay la kulankiisa.”\n“Shaqaalaha guriga ayaan weydiyay xiliga uu imaanayo maadama aan dhararay ama sugi waayey imaanshahiisa kadib waxaa ii yimaaden caruurta uu dhalay mudane Bachchan waxayna I weydiisten saxiix inaan siiyo oo waan siiyay balse waxaan ogaaday inaan noqday qof caan ah.”\n“Sababto ah waxaan qirtay marba hadii caruurta Super Star-ka hindiya ugu weyn ay saxiix kaa dalbanayaan xaqiiq ahaan qof caan ah ayaad tahay ayaan iska dhaadhiciyay wanaa xiligaas xiliga aan dareemay inaan xidig ahay.”\nNolosha Jilayaasha15 mins ago\nNolosha Jilayaasha20 mins ago\nNolosha Jilayaasha25 mins ago\nNolosha Jilayaasha30 mins ago\nCIYAARAHA1 hour ago\nWARARKA MAANTA2 hours ago\nARRIMAHA BULSHADA22 hours ago\nCIYAARAHA23 hours ago\nJilayaasha Bollywoodka Ee Diiden Iney Isla Shaqeyaan Gabi Ahaanba Qeybtii 3aad (+Sawiro)\nDaawo: Waa Kuwee 11 ka Atoore Ee Ugu Mashquulka Badan Bollywood ka


Huawei Mate 8 Review - Rule News\nbatari Good iyo design a quruxsan kuma filna in this ku talinaynaa in ka badan tartanka fog ka xoogbadan,.\nMar kasta oo a phone cusub Huawei la sii daayay, waxaa su'aal la mid ah ka codsaday: waxaan leenahay karaa design this, laakiin aan software ka wayn? Sanadkii la soo dhaafay, la Nexus 6p, codsi in ugu danbeyn jawaabay.\nmid ka mid No dhab weydiisanaya Nexus 6p la software daran iyo siyaabo badan oo dhab ah waxa Mate ah 8 waa. Waxay leedahay dhista la mid ah, Details camera iyo waa mid aad u dhakhso ah, laakiin waxa ay hardan adag in si dhab ah u tartamaan. Waa weli phone wanaagsan, laakiin waa fursad kale seegay for Huawei si dhab wacdarro dhigaan ee USA iyo UK.\n← Microsoft Band 2 Review: Inta badan awood leh The Latest in Tech Sex →


Bruno Fernandes oo qaadanaya tababar dheeri ah oo ka baxsan midka Manchester United – Gool FM\nHaaruun May 25, 2020\n(Manchester) 25 Maajo 2020. Ciyaaryahanka khadka dhexe ee Bruno Fernandes ayaa qaadanaya tababar dheeri ah oo ka baxsan midka ay sameynayso kooxdiisa Manchester United.\nBruno Fernandes ayaa waxa uu la qaadanayaa tababar dheeraad ah saaxiibkiisa ay isku kooxda yihiin ee Diogo Dalot ka hor kulanka Manchester United ee la qorsheeyay inay garoommada ku soo laabto bisha soo socota.\nXiddiga khadka dhexe ee reer Portugal ayaa bandhig ilqabad leh sameeyey saddexdii bilood ee ugu horreysay kaddib markii uu kaga soo biiray Sporting Lisbon bishii Janaayo ka hor inta aan faafaha Coronavirus loo hakin ciyaaraha Premier League.\nFernandes ayaa ku soo laabtay tababarka koox-koox yar loo qaadanayey isbuucii hore markii ugu horreysay tan iyo bishii Maarso, iyadoo maamulka Premier League ay indhaha ku hayaan inay dib u bilowdaan horyaalka bartamaha ilaa dabayaaqada bisha June.\nSi uu u gaaro taam ahaansho waqtiga ugu fiican ee soo laabashada weyn, 25-sano jirkaan ayaa sidoo kale ka qeyb qaadanayay tababaro gaar ah oo uu la qaatay Macallinka RH Elite ee Manchester.\nShirkadda RH Elite ayaa baraheeda xiriirka bulshada ku soo bandhigay muuqaal muujinaya Fernandes oo kubad baas-baas ah oo martaabasho ah la la dheelayo kaddibna kubadda ku laadaya shabaq ka fog oo uu goolhaye waadiye ka hayo waxaana muuqanaysa inuu birta garaacay.\nFirst of many videos from our sessions with @B_Fernandes8 and @DalotDiogo 👍🏻⚽🔥#rhelitecoaching #brunofernandes #diogodalot #stephenireland #manchesterunited #premierleague pic.twitter.com/z4m5fnkzT2\n— RH Elite Coaching (@RHEliteCoaching) May 21, 2020\nBruno Fernandes ayaa gacan ka geystay lix gool ay dhaliyay Man United sagaal kulan oo uu u saftay ka hor saddexdii bilood ee la soo dhaafay.


TAARIIKHDII KOWAAD 5 - Kitaabka Quduuska Ah\n1Oo kuwanuna waa wiilashii Ruubeen kaasoo ahaa curadkii Israa'iil, (laakiinse isagu wuxuu nijaaseeyey gogoshii aabbihiis oo sidaas daraaddeed curadnimadiisii waxaa la siiyey wiilashii Yuusuf ina Israa'iil, oo abtiriskiisiina laguma tirin xagga curadnimadiisii.\n2Yahuudah walaalihiis wuu ka xoog badnaa, oo isaga xaggiisuu amiirku ka yimid, laakiinse curadnimada waxaa iska lahaa Yuusuf:)\n3oo wiilashii Ruubeen oo ahaa curadkii Israa'iil waxay ahaayeen Xanoog, iyo Falluu, iyo Xesroon, iyo Karmii.\n4Farcankii Yoo'eelna wuxuu ahaa Shemacyaah oo dhalay Juuj, oo isna dhalay Shimcii, oo isna dhalay Miikaah,\n5oo isna dhalay Re'aayaah, oo isna dhalay Bacal,\n6oo isna dhalay Be'eeraah, oo ahaa kii boqorkii Ashuur oo Tilgad Filneser la odhan jiray uu maxaabiis ahaanta u kaxaystay, oo isna wuxuu ahaa amiirkii reer Ruubeen.\n7Oo qolooyiinkii walaalihiis ahaa markii abtiriskii dhalashadooda la tiriyey waxay ahaayeen duqii Yecii'eel iyo Sekaryaah,\n8iyo Belac oo ahaa ina Caasaas ina Shemac oo ahaa ina Yoo'eel oo degganaan jiray Carooceer, iyo xataa tan iyo Nebo iyo Bacal Mecoon,\n9oo xagga barina wuxuu degganaan jiray tan iyo xataa meesha laga galo cidlada markii laga soo bilaabo Webi Yufraad, maxaa yeelay, xoolahoodii ayaa ku tarmay dalkii Gilecaad.\n10Oo wakhtigii Saa'uul ayay la dagaallameen reer Hagrii'iim, oo iyaga gacantooda ku baabba'ay, oo iyana waxay degeen teendhooyinkoodii ku dhex yiil dalkii Gilecaad bari ka xigay oo dhan.\n11Oo waxaa meel iyaga ka soo hor jeedda, oo ah dalka Baashaan iyo tan iyo Salkaah degganaa wiilashii Gaad\n12kuwaasoo ahaa Yoo'eel oo madax ahaa, iyo Shaafaam oo ahaa kii labaad, iyo Yacnay, iyo Shaafaad, waxay wada joogeen Baashaan,\n13oo walaalahood oo ay isku reer ahaayeen waxay ahaayeen Miikaa'eel, iyo Meshullaam, iyo Shebac, iyo Yooray, iyo Yackaam, iyo Siica, iyo Ceeber, oo waxay ahaayeen toddoba.\n14Oo kuwanuna waxay ahaayeen wiilashii Abiixayil ina Xuurii, oo ahaa ina Yaaroo'ax, oo ahaa ina Gilecaad, oo ahaa ina Miikaa'eel, oo ahaa ina Yeshiishay, oo ahaa ina Yaxdoo, oo ahaa ina Buus;\n15Axii ina Cabdii'eel oo ahaa ina Guunii madax buu u ahaa reerahoodii.\n16Oo waxay degganaayeen Gilecaad oo Baashaan ku tiil iyo magaalooyinkeedii, iyo Shaaroon agagaarkeedii oo dhan, iyo tan iyo soohdintooda meesha ugu fog.\n17Oo kuwan oo dhan abtiriskooda waxaa la tiriyey wakhtigii Yootam oo boqorkii dalka Yahuudah ahaa iyo wakhtigii Yaaraabcaam oo boqorkii dalka Israa'iil ahaa.\n18Oo reer Ruubeen, iyo reer Gaad, iyo qabiilkii reer Manaseh badhkiis raggoodii xoogga lahaa oo awoodda u lahaa inay gaashaan iyo seef qaadaan, iyo inay qaansooyin ganaan, oo dagaalyahannada ahaa waxay ahaayeen afar iyo afartan kun iyo toddoba boqol iyo lixdan nin oo wada awooda inay dagaal u baxaan.\n19Oo iyagu waxay la dagaallameen reer Hagrii'iim iyo reer Yetuur, iyo reer Naafiish, iyo reer Naadaab.\n20Oo iyagiina waa looga hiiliyey, markaasaa reer Hagrii'iim waxaa la soo geliyey gacantoodii, iyagii iyo kuwii kale oo la jiray oo dhanba, waayo, intay dagaalka ku jireen ayay Ilaah u qayshadeen, wuuna aqbalay, maxaa yeelay, isagay isku halleeyeen.\n21Oo waxay iyagii ka dhaceen xoolahoodii kuwaasoo ahaa geel ah konton kun, iyo ido ah laba boqol iyo konton kun, iyo dameerro ah laba kun, iyo dad tiradiisu tahay boqol qof.\n22Oo qaar badan baa laga laayay, maxaa yeelay, dagaalku wuxuu ka yimid xag Ilaah. Oo meeshoodii bayna degeen tan iyo waagii maxaabiisnimada.\n23Oo qabiilkii reer Manaseh badhkoodna dalkay degeen, oo waxay ku kordheen tan iyo Baashaan, iyo ilaa Bacal Xermoon, iyo tan iyo Seniir, iyo ilaa Buur Xermoon.\n24Oo kuwii reerahooda madaxda u ahaana waxay ahaayeen Ceefer, iyo Yishcii, iyo Elii'eel, iyo Casrii'eel, iyo Yeremyaah, iyo Hoodawyaah, iyo Yaxdii'eel, oo intaasu waxay wada ahaayeen rag xoog badan oo magac leh oo reerahooda madax u ah.\n25Oo iyagu waxay ku xadgudbeen Ilaahii awowayaashood, oo sidii naag ninkeedii ka dhillowday ayay raaceen ilaahyadii dadkii dalka degganaa, oo Ilaah hortooda ku baabbi'iyey.\n26Oo markaasaa Ilaah wuxuu kiciyey boqorkii Ashuur ee Fuul ahaa, kaasoo ahaa boqorkii Ashuur oo Tilgad Filneser ahaa, oo isna iyagii buu kaxaystay xataa reer Ruubeen, iyo reer Gaad, iyo qabiilkii reer Manaseh badhkiis, oo wuxuu iyagii geeyey Xalax, iyo Xaaboor, iyo Haaraa, iyo tan iyo webiga Goosaan, oo halkaasay joogaan ilaa maantadan.\n< TAARIIKHDII KOWAAD 4\nTAARIIKHDII KOWAAD 6 >


BADDii SOOMAALIYA HALIS AYAY KU JIRTAA! Xil.mahad salad – Beegsonews-Wararka maanta\nHome WARARKA MAANTA BADDii SOOMAALIYA HALIS AYAY KU JIRTAA! Xil.mahad salad\nXildhibaan mahad salaad oo aad ugu dhaliiley xukumada farmaajo dacwada badan ayaa waxaa uu bartiisa facebooka soo dhigey Qoraalkan\nMaxkamada Caalamiga ee (ICJ) ayaa warsaxaafadeed ay soo saartay ku sheegtay in dib u dhigista dacwadda badda ee u dhaxaysay Soomaaliya iyo Kenya ay ku timid kadib markii ay dhagaystay aragtida labada dowladeed ee uusan ahayn go’aan maxkamadu kaligeed gaartay!\nSidoo kale, Safiirka Mareykanka u fadhiya Kenya Kyle McCarter ayaa wareysi uu siiyay maanta wargeyska ugu afka dheer dalka Kenya ee “The Daily Nation” ku sheegay in safar uu ku tagay magaalada Mogadishu u sheegay Madaxweyne Farmajo in uu isaga haro kiiska maxkamadda, wada hadalna uu la furo Madaxweynaha Kenya Uhuru Kenyatta si dacwadda badda loogu xaliyo meel ka baxsan maxkmadda caalamiga ah ee ICJ.\nArintani waxay marqaati fur u tahay warar sheegayay in Madaxweynaha Soomaaliya Maxamed Cabdullahi Farmaajo ogolaaday uuna kala shaqeeyay dowlada Kenya in kiiska badda dib loo dhigo, kadibna wada hadal lala furo dowlada Kenya.\nPrevious articleHeshiis dhex maray beelo ku dagaallamay Ceel-Berde


Shirkadda Golis oo ka qayb qaadatay xafladda qalin jabinta jaamacadda Bada Cas | Golis Telecom Somalia\nShirkadda Golis oo ka qayb qaadatay xafladda qalin jabinta jaamacadda Bada Cas\nShirkadda isgaarsiinta Golis oo la qaybsatay farxadda qalin-jabinta ardayda jaamacadda Bada Cas ee soo afmeertay darajada 1aad ee waxbarashada sare.\nMaamulka Jaamacadda Badda Cas ayaa shahaado sharaf ku maamuusay shirkadda Golis oo ay uga mahad-celiyeen doorka udub dhexaad-nimo ee ay ka qaateen qabsoomidda xafladda qalin jabinta dufacadda 7aad ee jaamacadda Bada Cas iyo sidoo kale taageerada had iyo jeer shirkaddu u muujiso bahda waxbrashada.\nCabdi-Naasir Siciid Maxamed (Amuuraale) oo ka tirsan waaxda suuqgaynta iyo xiriirka dadweynaha oo ku hadlay afka shirkadda Golis ayaa u hambalyeeyay ardaydii qalin jabinaysay isagoo xusay in maanta ay tahay maalintoodi, waxa uuna ku raja galiyay in shirkadda Golis iyo guud ahaan xarumaha wax shaqaalaysiiya iyo sanadahaan dambe shaqaalaha ka qaataan ardayda ka baxda jaamacadaha dalka sidaas darteedna ay ku faanaan waxbarashada ay ka qaateen jaamacadda Bada Cas.\nSidoo kale waxa uu xusay in maalgalinta ay ku biirisay shirkadda Golis qabsoomida xafladda dufcada 7aad ee jaamacadda Bada Cas oo kaliya aysan ahayn hawlaha iyo taageerada ay shirkaddu la garab istaagto jaamacadda bada cas iyo guud ahaan bahda waxbarashada balse ay mar walba diyaar ula tahay inay kala qayb qaadato baahi walba oo ay qabaan bahda waxbarashadu.\nSi kastaba ha ahaatee maamulka jaamacadda Bada Cas ayaa kula dardaarmay shirkadda Golis inay sii wado xil iska saaridda iyo la shaqaynta bahda waxbarashada si ay ugu daydaan shirkadaha kale ee dhigeeda ah oo aan ka muuqan goobaha cilmiga.


Ogaden News Agency (ONA) – Warsaxaafadeed – Dil loo gaystay Hogaamiye ka mid ah Qaxootiga Ogadenya ee ku jira xerada Ifo- Kenya\nWarsaxaafadeed – Dil loo gaystay Hogaamiye ka mid ah Qaxootiga Ogadenya ee ku jira xerada Ifo- Kenya\nPosted by ONA Admin\t/ August 20, 2011\nOgosto 20 2011\nGacan-ku-dhiigle ayaa dil toogasha ah ku dilay amin barqadii ah 19kii bishan Ogosto Allaha u naxariistee Cabdirizaq Cabdi (Tiibaa) oo ka mid ahaa hogaamiyayaasha Qaxootiga Somalida Ogadenya ee xerada Ifo oy maamulaan Qaramada Midoobay iyo Dawladda Kenya oo nabadgalyo siisay. Shahiid Cabdirizaq Tiibaa waxay da’diisu ahayd 50 jir wuxuuna ifka kaga tagay xaas ka kooban 3ex gabadhood iyo 6ex wiil.\nGacan-ku-dhiiglaha oo markii hore ka baxsaday goobta, ayay booliiska Kenya markii dambe soo qabteen, wuxuuna isku daygii baxsadkiisa ku dhaawacay sargaal ka mid ah booliskii qabtay oo ugu dambayntii dhigay xabsiga.\nWararka soo gaadhaya JWXO waxay muujinayaan inay jiraan qaar kale oo caawinayey gacan-ku-dhiiglaha. Waxaan ilaa hadda la baadhayaa qofka uu yahay dambiilaha iyo ujeedada uu u toogtay, iyadoo la sheegayo in mid kale la qabtay xalay oo loo haysto inuu ku lug leeyahay arintan.\nWaa markii afaraad ee dil noocanoo kale ah loo gaysto muwaadiniin qaxootiga Ogadenya ee Kenya jooga sanadkan. 5tii Bishii Febraayo 2011 ayaa lagu toogtay xerada qaxaootiga ee Ifo- Dhadhaab Allaha u naxariistee Kamas Dhabar Jibarte iyadoo dhaawac halis ah uu gaadhay Roble Muse. Isla Febraayo 18kii 2011 waxaa lagu dilay magaalada Gaarisa Allaha u naxariistee Maxamad Dubad. Saddex bilood ka dibna oo ahayd 20kii bishii Juun ayaa laga afduubay Allaha u naxariistee Cabdi Cabdulaahi magaalada Nairobi oo maalin ka dib laga helay maydkiisii meel y ku soo tuureen. Inkastoo baadhitaano ay socdaan hadana wax loo qabtay ma jiraan dilalkaa foosha xun.\nXidhiidhka ka dhexeeya dhamaan dadkaa la dilay waxaa weeye inay ahaayeen dad ka soo horjeeda xukuumada Itobiya ee KT Meles oo diidan gumaysiga. Nidaamkan argagixiska ah ee lagu bartilmaansanayo qaar ka mid ah siyaasiyiinta shacabka Somalida Ogadenya ee jooga dawladaha dariska ah wuxuu sii shidi doonaa halganka ka socda Ogadenya wuxuuna gaadhsiin doonaa heer cusub oon horey loo arag taasoo wiiqi doonta nabadda iyo xasiloonida Geeska Afrika.\nWixii soo kordha waan idinla socodsiin doonaa.\nwaxa aan ku rajawaynahay in la ogaado dadka sida dabta ah ugu lug leh arintan mar hadii la qabtay gacan ku dhiiglihii dilka gaystay hada wax aan aad u gu rajawaynahay in uu sheegi doono dad badan oo ku lug lahaa dadkii laayey muwaadiniinta reer ogadenya guul iyo gobonimo


Ciidamo ka tirsan Puntland oo la Sheegay inay gabdho ku kufsadeen degaanka garacad ee gobalka mudug. – Gedo Times\nCiidamo ka tirsan Puntland oo la Sheegay inay gabdho ku kufsadeen degaanka garacad ee gobalka mudug.\n10th December 2017 admin Somali News, Wararka Maanta 0\nWararka ka imaanaya degaan Xeebeedka Garacad oo ka tirsan degmada Jarriiban ee gobolka Mudug ee dhanka Puntland ,ayaa waxaa ay Sheegayaan in askar ka tirsan ciidanka Punland ay kufsi wadareed u geysteen gabdho da’yar oo degan degaanka sida ay sheegeen dadka degaanka.\nSidoo kale waxaa la tilmaamay in gabdhahan la kufsaday inay ahaayeen kuwa Dhimirka la’ ,Balse ciidamada la sheegay in kufsiga ay geysteen degaanka dhawaan halkaasi la geeyay,islamarkaana looga tala galay inay ka hortagaan weerar kasta oo ka yimaada Dagaalamayasha Al-Shabaab,Balse falkaasi ku dhaqaaqay.\nIlo Wareedyo lagu kalsoonaan karo ayaa u sheegay warbaahinta in la xiray ciidamadii kufsiga ka geystay degaan xeebeedka garacad ee gobalka mudug.\nMa jirto ilaa iyo hada wax war ah oo ka soo baxay saraakiisha Amaanka ee Puntland,kaasi oo ku aadan inay faahfaahin ka bixiyaan kufsi la sheegay in askar ka tirsan Puntland oo fariisamo ku leh degaan xeebeedka garacad ee gobalka mudug.\nHayeeshee Dhawaan ayay aheyd markii askari ka tirsan ciidanka Puntland uu gabar dhalin yaro ah,ku dhaawacay magaalada boosaaso,xilli uu doonayay inuu kufsi u geysto.\nMadaxweynaha Puntland ayaa waxaa uu sheegay in maxkamad la soo taagi doono askarta ka tirsan puntland ee ku dhaqaaqa falalka la xiriira kufsiga.\n(Sawiro)Magaalada muqdisho oo maanta lagu qabtay maalinta xaquuqul insaanka\nWar deg deg:Ciidamo ka wada tirsan Militiriga iyo Nabad sugida oo ku dagaalaamay isgooska Tarabuunka


Monday June 21, 2021 - 20:00:53 in Wararka by Mohamed Muse Mohamed\nHowlgalkani oo ahaa mid qorsheeysan ayay ciidanka kumaandooska xoogga dalka ee danab kasameeyeen degaano katirsan gobolka shabeelaha dhexe. Ujeedka howlgalka ayaa ahaa kahortaga dhagarta ay kooxda nabadiidka ah ee Al-shabaab usoo maleegaan shacabka\nHowlgalkani oo ahaa mid qorsheeysan ayay ciidanka kumaandooska xoogga dalka ee danab kasameeyeen degaano katirsan gobolka shabeelaha dhexe. Ujeedka howlgalka ayaa ahaa kahortaga dhagarta ay kooxda nabadiidka ah ee Al-shabaab usoo maleegaan shacabka soomaaliyeed iyo burburinta meelaha ay gabaadka kadhigtaan.\nHowlgalka oo ay fuliyeen Ururka 7-aad Guutada 16-aad Kumaandooska Xoogga Dalka ee Danab ayaa waxeey kasameeyeen degaano ay kamid yihiin , Sabuun, Baaroow Madiina cade , Gaaleef iyo Buurdhee, iyadoo ay qasaare kugaarsiiyeen kooxda nabadiidka ah ee Al-shabaab.\nKumaandooska xoogga dalka ee danab ayaa burburiyay meelo ay kudhuumaaleeysanayeen maleeshiyaadka kooxda argagixisada ah waxeeyna qaarijiyeen 8-kamid ah maleeshiyaadka al-shabaab oo uu kujiray mid miino ku aasayay wadada si ay dhibaato ugu geeystaan shacabka Soomaaliyeed ee wadooyinka deganada howlgalka laga fuliyay isticmaala.\nKu-simaha Taliyaha Guutada 16-aad ee Kumaandooska Danab Dhamme Xasan Maxamed Cismaan "Xasan Tuure" oo lahadlay Idaacadda Ciidamadda Qalabka Sida ayaa sheegay in ciidanka kumaandooska Xoogga Danab gaar ahaan Ururka 7-aad ay kuguuleeysteen inay kahortagaan dhagartii argagixisada ay umaleegayeen shacabka kudhaqan gobolka Shabeelaha dhexe islamarkaasna lakordhindoono howgalada kadhanka ah maleeshiyaadka Al-shabaab.\nCiidanka sida gaarka ah u tababaran ee Kumaandooska Xoogga Dalka ee Danab ayaa intabadan fuliya hawlgalolagu qaarijiyo Horjoogayaasha iyo maleeshiyaad ka tirsan kooxda argagixisada Al-shabaab.


Qarax Khasaaro geystay oo ka dhacay duleedka Muqdisho | XOG-DOON NEWS - Breaking News From Somalia\nHome Wararka Maanta Qarax Khasaaro geystay oo ka dhacay duleedka Muqdisho\nWararka naga soo gaaraya duleedka Magalada Muqdisho ayaa waxaa ay sheegayaan in qarax lala eegtay Gaari ay wateen Ciidamo ka tirsan kuwa dowladda Soomaaliya,isla markaana qaraxaasi uu geystay khasaaro kala duwan.\nGaari nooca Soomaalida u taqaano Cabdi Bilaha ayaa lala eegtay miinada nooca dhulka lagu aaso ah xilli uu marayay agagaarka Jaamacadda Shabeelle ee deegaanka weeydoow Duleedka Magalada Muqdisho.\nWararka ayaa waxaa ay intaasi ku darayaan in qaraxaasi ay ku geeriyoodeen laba askari oo saarnaa gaariga halka tiro kale ay ku dhaawacmeen,sida ay Risaala u sheegeen dad goobjoogayaal ahaa xilliga qaraxa uu dhacayay.\nCiidamada qaraxa lala eegtay ayaa furay rasaas farabadan taas oo aan geysan wax khasaaro ah,waxaana mudo saacado ah hakad galay isku-socodka dadka iyo gaadiidka ee deegaanka weeydoow duleedka Magaalada Muqdisho.\nInta badan Gaadiidka ay wataan Ciidamada Dowladda Soomaaliya ayaa markii ay ku safrayaan wadada u dhaxeysa Muqdisho iyo duleedkeeda waxaa lala eegtaa qaraxyada wadada dhinaceeda lagu aaso,waxaana inta badan ku waxyeelooba Shacabka wadada maraya.\nPrevious articleImtixaanka shaadiga ee Dowladda oo lajoojiyay.\nNext articleDowladda oo sheegtay inay fashilisay weerar ay Bariire ku qaadeen Al-Shabaab


Booliska Kenya oo xiray Xaaska iyo Aabbaha ninkii isku qarxiyay hotelka Dusit ee Nairobi – Wakaaladda Wararka Hiilnews\nBooliska Kenya oo xiray Xaaska iyo Aabbaha ninkii isku qarxiyay hotelka Dusit ee Nairobi\nSabti, Janaayo, 19, 2019, (HNN) Booliska Kenya ayaa laga soo xigtay in la xiray xaaska iyo Aabbaha dhalay ninkii isku qarxiyay weerarkii Talaadadii la soo dhaafay lagu qaaday dhismaha DusitD2 ee magaalada Nairobi, kaddib howlgal ay ciidanka amniga ka fuliyeen magaalo xeebeedka Mombasa.\nMahir Khalid oo la sheegay inuu ahaa qofkii isku qarxiyay afaafka hore ee dhismaha DusitD2 ayaa Aabbihii Khalid Riziki iyo xaaskiisa waxaa su’aallo weydiinnaya kooxaha baaraya weerarkii DusitD2.Booliska ayaa waxa ay sheegeen in xaaska Mahir oo magaceeda lagu sheegay Suhaila Mwalim Bakari ay xiriir toos ah la lahayd Mahir kahor weerarkii Talaadaddii.\nNinka isku qarxiyay dhismaha DusitD2 ee Mahir Khalid oo 25 jir ah , ayaa ku dhashay kuna soo barbaaray magaalada Mombasa,waxana uu ka soo laabtay dalka Soomaaliya 13kii bishan kaddib markii uu tababbar muddo sannad ah soo qaatay,sida ay Booliska Kenya sheegayaan.\nMahir,ayaa isku qarxiyay bannaanka ‘Secret Garden’ qaybta hoose ee la fariisto dhismaha DusitD2, ka hor inta aysan afar dagaalyahan oo hubeysan aysan gudaha u galin dhismaha oo dadka u toogan sida aan kala sooca lahayn.\nBooliska Kenya oo xiray Xaaska iyo Aabbaha ninkii isku qarxiyay hotelka Dusit ee Nairobi added by admin on January 19, 2019


ICanLocalize: Si Qaali Ah U Tarjun Boggaaga Ganacsi Si Aad U Gaadho Dhagaystayaal Cusub | Martech Zone\nICanLocalize: Si Qaali Ah U Tarjun Boggaaga Ganacsi Si Aad U Gaadho Dhagaystayaal Cusub\nArbacada, December 23, 2020 Arbacada, December 23, 2020 Douglas Karr\nHay'addeydu waxay ka shaqeyneysaa caawinta shirkad laba luqadle ah oo la xiriirta daryeelka caafimaadka si ay u dhisto goobtooda, ugu fiicnaato raadinta, iyo horumarinta isgaarsiinta suuq geynta macaamiishooda. Intii ay lahaayeen degel wanaagsan oo WordPress ah, dadkii dhisay ayaa ku tiirsanaa turjumaadda mashiinka martida ku hadasha Isbaanishka. Waxaa jira saddex caqabadood oo ku saabsan tarjumaadda mashiinka goobta, in kastoo:\nSoo koobid - Tarjumaadda mashiinka Isbaanishka tixgelin kama helin reer Mexico lahjad booqdayaasheeda.\nEray bixinta - Tarjumida mashiinka maheli karto mid caafimaad oo gaar ah ereyada.\nQawaaniinta - Tarjumaadaha, in kastoo ay fiicnaayeen, haddana ma ahayn kuwo ku sheekaysanaya dabeecadda… daruuri markii la hadlayay macmiilka bartilmaameedsanaya.\nSi aan u qaabilno sedexda, waxaan ku qasbanaanay inaan ka gudubno turjumida mashiinka oo aan u kireysano adeega tarjumaada goobta.\nAdeegyada Tarjumaadda WordPress WPML\nIyadoo Qalabka WPML ee luqadaha badan iyo mawduuc weyn oo WordPress ah (Salient) kaas oo taageera, waxaan awood u yeelanay inaan naqshadeynno oo aan daabacno goobta si fudud ka dibna ku darno Adeegyada Tarjumida WPML si aan si buuxda ugu turjunno goobta si macquul ah ICanLocalize's adeegyada tarjumida isku dhafan.\nAdeegyada Tarjumaadda Isku-dhafan ee ICan\nIcanLocalize waxay bixisaa adeeg isku dhafan oo dhakhso leh, xirfadle ah, oo la awoodi karo. Waxay bixiyaan in kabadan 2,000 oo shahaado haysta, turjubaano u dhashay oo ku shaqeeya in ka badan 45 luqadood Qiimayaashoodu aad ayey uga hooseeyaan hay'adaha dhaqameed ee kaliya aqbala ganacsiyada waaweyn ama u baahan nooc kasta oo dejinta koontada gacanta ah.\nAdoo adeegsanaya Dashboard-ka WPML ee lagu dhajiyay ICanLocalize, waxaad dooran kartaa walxaha tarjumaadda oo waxaad ku dari kartaa dambiisha tarjumaadda. Ereyga tirinta iyo qiimaha si otomaatig ah ayaa loo xisaabiyaa oo loogu shubaa kaarkaaga deynta ee koontadaada ICanLocalize. Tarjumaadaha ayaa saf loo galay si otomaatig ah ayaa loogu daabacay bartaada dhexdeeda.\nMarka laga reebo boggaga WordPress ee lagu dhisay WPML, ICanLocalize waxay sidoo kale tarjumi kartaa dukumiintiyada xafiiska, faylasha PDF, softiweer, barnaamijyada moobiilka, iyo qoraallada gaagaaban.\nSaxeex u noqo ICanLocalize\nShaacinta: Waxaan u isticmaalayaa xiriiriyaha ku xiran IcanLocalize.\nTags: tarjumaad la awoodi karomeel ka saartarjumaad isku dhafantarjumaadaadeegyada tarjumaaddawordpress luqado badanplugin WordPresstarjumaadda wordpressadeegga tarjumaadda wordpresswpml


Mareykanka oo muwaadiniintiisa uga digay Al-Shabaab iyo burcad badeedda Soomaalida.\nWar ka soo baxay wassaarada arimaha dibada dowlada mareykanka ayaa waxaa digniin loogu jeediyay dhamaan muwaadiniinta Mareykanka ka joogta wadamada caalamka oo ay ku jirto soomalia ku waas oo looga digay in ay ka foo jignaadaan weeraro kaga yimaada waxa mareykanku uu ugu yeero argagixisada iyo kooxaha burcad badeeda Soomaaliada.\nWasaaradda arimaha dibadda dalka mareykanka ayaa warkeeda ku sheegay in ay aad uga walaacsan tahay amaan darada iyo qarax yada ay kooxaha argagixida geysanayaan kuwaas oo ka dhacaya caalamka , suurto galna ay tahay in la la eegto muwaadiniinta maraykanka ah oo socdaalada ku maraya caalamka gaar ahaan wadamo ay kamid tahay somalia iyo kenya oo si gaar ah warbixinta ka soo baxday wasaaradda arimaha dibadda dalka Maraykanka ay u xustay oo ay sheegtay in Al shababka somalia iyo burcad badeedda soomaaliyeed ay abaabulayaan weeraro , qaraxyo iyo afduub ka dhan ah muwaadiniinta maraykanka ee kugan somalia iyo kenya.\n"Waxaan idinkaga digeynaa inaad diktoonaataan safarada goobaha dalxiiska iyo goobaha cibaadada, waxaan sidoo kele idinku boorinaynaa inaad ka diktoonaataan fariisiga goobaha dadku ay isugu yimaadaan sida maqaayadaha, hoteelada iyo goobaha kale "ayaa lagu yiri warka ka soo baxay wasaaradda arimaha dibadda dalka Maraykanka, iyadoo intaasi la sii raacsiiyay in muwadiniinta wata doomaha dalxiiska ah aysan u dhawaanin biyaha Somalia.\nSaraakiil ka tirsan wasaaradda arimaha dibadda dowladda maraykanka ayaa sheegay inay soo gaareen fariimo digniino oo kaga yimid xarakada Al-shabaab iyo kooxaha burcad badeedda soomaalida kuwaas oo muujinaya abaabul falal argigixisinimo ah.\nDhinaca kale Wax cusub ma aha in mareykanku Muwaadiniintiisa ku sugan wadamo ay ka mid yihiin Kenya iyo Somalia uu u jeediyo fariin digniin ah.


Dib-u-noqoshada iyo xaqa ka-noqoshada - THE INDIAN FACE\nDib-u-noqoshada iyo xaqa ka-noqoshada\n1. Soo laabashada cilladaha waxsoosaarka.\nIsticmaalaha ayaa ku laaban kara THE INDIAN FACE, badeecad kasta oo soo bandhigta cillad soo-saaris. Iyadoo la tixgelinayo nooca badeecadaha qandaraaska la galay, Adeeggu wuxuu lahaanayaa muddo hal bil ah oo uu kula xiriirayo THE INDIAN FACE la'aanta ah waafaqid iyaga la. Haddii muddadan dhaaftay, wixii waxyeelo ah waxaa ku dhici doona Adeeggu.\nSi rasmi ah loogu soo celiyo soo celinta, Adeeggu waa inuu la xiriiraa THE INDIAN FACE muddo bil gudaheeda ah, cinwaanka cinwaanka @ theindianface .com, oo muujinaya sheyga ama alaabada la soo celin doono, kuna lifaaqan sawir iyo liis faahfaahsan oo ciladaha laga dhex helay\nMar THE INDIAN FACE uu ka helo xiriirinta Adeegga, wuxuu kugu wargalin doonaa 3-5 maalmood oo shaqo gudahood haddii aad soo celinaysid iyo in kale. Lacala soo celintu wey socotaa, THE INDIAN FACE Waxay u tilmaami doontaa Isticmaalaha habka loo ururiyo ama loogu diro sheyga cilladaysan xafiisyadooda / bakhaarradooda.\nAlaab kasta oo la soo celinayo waa inay noqotaa mid aan la adeegsan oo ay lasocoto dhammaan calaamadaha, baakadaha iyo, meeshii ay ku habboon tahay, dukumiintiyada iyo walxaha asalka ah ee la yimid. Haddii Isticmaalaha uusan sidan ku sii wadin, THE INDIAN FACE wuxuu xaq u leeyahay inuu diido soo celinta.\nMarka sheyga la helo oo cilladaha la caddeeyo, THE INDIAN FACE Waxay siin doontaa Isticmaalaha suurtagalnimada in badeecada loogu beddelo mid kale oo astaamo isku mid ah, haddii ikhtiyaarkan uusan si macquul ah u suuroobi karin ama aan loo dhigmin THE INDIAN FACE.\nHaddii ay dhacdo in la haysto sabab la'aan, alaabo kale oo leh astaamo isku mid ah looma diri karo, Isticmaalaha ayaa dooran kara inuu joojiyo heshiiska (taasi waa, soo celinta qaddarkii la bixiyay) ama wuxuu dalban karaa shixnad qaab kale ah. Isticmaalaha ayaa iskiis u dooranaya.\nKeenista sheyga oo leh astaamo isku mid ah ama qaab cusub oo uu Isticmaalahagu doorto, sida ku habboon, waxaa lagu sameyn doonaa 3-5 maalmood ee soosocda laga bilaabo taariikhda THE INDIAN FACE Isticmaalaha ayaa xaqiijin doona beddelka badeecada cilladaysan ama keenista qaabka cusub.\nBeddelka, dirista qaab cusub ama joojinta heshiiska micnaheedu ma noqonayo kharashyo dheeri ah oo loogu talagalay Isticmaalaha.\nHaddii Adeeggu joojiyo heshiiska, THE INDIAN FACE waxay fulin doontaa soo celinta lacagta oo dhan ee lasiiyay Macaamiisha si ay ugu iibsato alaabada cilladaysan.\nTHE INDIAN FACE wuxuu ogeysiiyaa Users in muddada soo celinta xaddiga la bixiyay ay ku xirnaan doonto habka lacag bixinta ee Isticmaalaha uu adeegsan lahaa markii la iibsanayo sheyga.\n2. Ka bixitaan.\nHaddii ay dhacdo in Isticmaaluhu uusan ku qancin badeecada lagu soo saaray amarkiisa, Isticmaalaha, iyadoo la raacayo Sharciga Guud ee Difaaca Macaamiisha iyo Isticmaalayaasha, waxay lahaan doonaan muddo afar iyo toban (15) maalmood oo taariikhi ah si loo soo celiyo guud ahaan. Amarka amase, haddii aad doorbideyso, waad soo celin kartaa mid kasta oo ka mid ah alaabada ka sameysa isku-darka amarka oo dhan ciqaab la'aan iyo baahi la'aan inaad muujiso sababaha.\nSi kastaba ha noqotee, Isticmaaluhu waa inuu qaataa qiimaha tooska ah ee soo celinta THE INDIAN FACE, inaad ku soo celiso amarka oo dhan amase aad go’aansato inaad soo celiso qaar ka mid ah alaabooyinka amarkii.\nSi rasmi ah loogu soo celiyo, waa inaad la xiriirtaa THE INDIAN FACE cinwaanka cinwaanka @ theindianface .com, adoo diraya foomka ka noqoshada oo dhameystiran oo la socda Shuruudaan iyo Shuruudaha sida LIFAAQA 1. Marka la helo isgaarsiinta la yiri, THE INDIAN FACE Waxay tilmaamaysaa habka loo diro amarka xafiisyadeeda ama bakhaarradeeda.\nTHE INDIAN FACE mas'uul kama ahan shirkadda xawaaladda ee uu Adeegsaduhu kireynayo inuu soo celiyo amarka. Dareenkan, THE INDIAN FACE wuxuu kugula talinayaa Adeegga in uga baahan shirkadda isuduwaha inay ku siiyaan caddeyn keenis mar haddii uu odergu ku keydinayo sheyga xafiiska THE INDIAN FACE, si Adeeggu u ogaado inuu badeecada si sax ah loogu geeyay THE INDIAN FACE. THE INDIAN FACE mas'uul kama aha cinwaanka uu Adeeggu ku soo diray dalabka soo celinta. Waa inay had iyo jeer noqotaa xafiiskayaga marka loo eego arrinta Yurub. Hadaannan haysan xaqiijin keenis hadana adeegsiguna uusan soo bandhigin risiidhada gaarsiinta, THE INDIAN FACE mas'uul kama aha khasaaraha oo waxay noqon laheyd isticmaaleyaasha lahaa sheegashada shirkadda gaadiidka ee qandaraas gashay.\nKharashaadka soo celinta amarka (sida kharashaadka dhoofinta ee shirkadaha xawaaladaha) waxaa si toos ah u qaadi doona Adeegga.\nSheyga waa in aan la adeegsan oo ay ku jiraan dhammaan sumadaha, baakadaha iyo, meeshii ay ku habboon tahay, dukumiintiyada iyo walxaha asalka ah ee la yimid. Haddii Isticmaalaha uusan sidan ku sii socon ama haddii sheygu waxyeelo soo gaarey, Isticmaaluhu wuxuu aqbalayaa in badeecada ay ku dhici karto qiimo dhimis ama in THE INDIAN FACE soo laabashada waa la diidi karaa.\nMar THE INDIAN FACE hubi in amarku uu wanaagsan yahay, THE INDIAN FACE way sii socon doontaa si ay u soo celiso wadarta lacagta ay isticmaaleyaashu bixiyeen.\nHaddii Adeeggu go'aansado inuu si buuxda u soo celiyo amarka, THE INDIAN FACE wuxuu ku celin doonaa Adeegga dhammaan qaddarka uu ku bixin lahaa oo haddii uu soo celiyo wax ka mid ah alaabadaas, kaliya qeybta u dhiganta alaabadaas ayaa la soo celin doonaa.\nTHE INDIAN FACE wuxuu ogeysiiyaa Users in muddada soo celinta xaddiga la bixiyay ay ku xirnaan doonto habka lacag bixinta ee Isticmaalaha uu adeegsan lahaa markii la iibsanayo sheyga. Sikastaba, THE INDIAN FACE soo celin doonaa lacagaha la bixiyay sida ugu dhakhsaha badan uguna macquulsan, 14 maalmood gudahood ka dib taariikhda alaabada la soo celiyay la helay.\nTHE INDIAN FACE ma qirayo isbeddelka u dhexeeya sheyga uu soo gatay Isticmaalaha shey kale oo lagu bixiyo Websaydhka.\nHaddii ay dhacdo in Adeeggu doonayo inuu isbeddel ku sameeyo sheyga, waa inay ku dhaqmaan xuquuqdooda ka-noqoshada mid la mid ah sida ku xusan qodobka 6.2 kadibna ku iibsada sheyga cusub ee ay doonayaan.


Caafimaadka | somaanta\nDr. Cabdisalaam oo ka hadlaya caafimaadka Ilkaha, gaar ahaan Suuska.\nBoggeenna Caafimaadka ee toddobaadkan waxaanu ku soo qaadaneynaa warbixin faahfaahsan oo Dr. Cabdisalaam Xuseen Cawaale uu kaga hadlayo guud ahaan cudurrada ku dhaca Afka, sida Ilkaha, Ciridka Dibnaha (farruuryaha), Daamanka & Suuska (Caries), isagoo Dhaqtarku mid mid u soo qaadan doona, balse toddobaadkan waxa uu si gaar ah inoogu sharrixayaa xannuunka loo yaqaan SUUSKA (Caries) ee ku dhaca ILKAHA.\nCudurka Suuska Ilkaha waxa uu ka mid yahay cudurrada dhibaatada weyn ku haya in badan oo ka mid ah bulshada Soomaaliyeed, kuwaas oo aan helin talo caafimaad oo ku filan oo kaga timaada dhinaca Dhaqaatiirta takhasuska caafimaad leh, hase yeeshee maanta waxaanu nasiib u yeelannay in uu inoo faahfaahiyo Dr. Cabdisalaam Xuseen oo ku takhasusay caafimaadka Afka.\nInta aanan u guda gelin sharraxaadda cudurka Suuska iyo talooyinka Dhaqtarka, waxaanu marka hore si kooban u baraneynaa taariikh nololeedka iyo takhasuska Dhaqtarka.\nDr. Cabdisalaam Xuseen Cawaale waxa uu ku dhashay magaalada taariikhiga ah ee Boorame ee gobolka Awdal, sanadkii 1976-kii, isagoo waxbarashadiisa caafimaadka ku soo qaatay Jaamacadda LUMHS ee magaalada Heydarabad ee dalka Bakistaan oo uu ka qalin-jebiyey sanadkii 2006.\nDr. Cabdisalaam waxa uu ku takhasusay caafimaadka afka, gaar ahaan Qalliinka Ilkaha iyo cudurrada la xiriira, wuxuuna iminka ku nool yahay dalka Sweden.\nShabakadda warbaahinta www. somaanta.com oo waraysi dheer oo ku saabsan guud ahaan caafimaadka Afka la yeelatay Dr. Cabdisalaam waxa ay qeybtaan idinkugu soo gudbineysaa faahfaahinta Dhaqtarka ee ku saabsan cudurka Suuska (Caries).\nSuáal: Datoore maxaa keena cudurka Suuska?\nDr. Cabdisalaam: Waxa aynu u kala qaadaynaa dhawr xaaladood marka hore waxa keena Suuska ma aha hal arrin oo kaliya laakiin waa sida tan waxaana u sii qeexi doonnaa mid mid:\n1. Bacteria( ama ili-ma-aragto ku nool afka gudihiisa oo ay caawinayso waxa loo yaqaan Huurada ama wasakhda oo aan laga cadayin ilkaha.\n2. Tooth Wear ( Dillaac ku yimaada ilkaha si aan la arki karin oo laakiin u bannaan ama u furan in ay Bacteria-yadu si dhib yar u gali karto ilaa ay ka dhawaacayso gudaha iliga . haddab dillaaca ayaa u sii kala qaadma ama ay keentaa saddex shay oo kala ah:.\nErosion: waa dhaawac ka soo gaadha iliga maaddooyin Chemical ah kuwaasi oo dhameeya oo jejebiya qaybihii adkaa ee iliga waxana ka mid ah chemicalkaa Acida, Daacada ka soo noqota afka marka cuntadu caloosha gaadho ee dheecaanadii dheef shiidayeen soo raacaan waxa ay inata badan dhaawac u gaysataa ilkaha, halkaana waxa ka muuqanaysa in dadka Gastritis ka ah ama Gaastariga qaba ay u nugulyihiin inta badan qaybtani aan ka sheekeynayno hadda waayo matagga faraha badan awgiis, waxa intaa sii raaca Acida la socota Cuntada aynu cunno ee ay ka mid yihiin Liinta, Coca, Soda iyo maaddada la yidhaa Khamriga ciddii cabta kollay innagu Muslin ayaan nahay laakiin xannuunkani aan ka sheekaynayno ayay ku jirtaa.\nAtrision: Waa dhaawac la mid ah kii aan kor ku sheegaynay laakiin wax gaar ah ayaa keena midkana inkasta oo ay lammaane isku yihiin labadooda halkii midka hore ahaa Chemical midkani waa Mechanical waxana sababa: Jiriqsiga ama iliga sare oo kan ku beegan ee ka hooseeya xoqa inta badan waxan aragnaa dad ilkaha isku xoqa oo ka sanqadhiya taasina waxa ay keentaa in ilkii dabcaan markastana qaybi uga jabto si aan la dareemaynin iliggii markaa sidaa waa ku dhaawacmaa Bacteria- diina waa u furmaa si fudud ayaanu suusku u galaa. inta badan Suuska noocani ahi iligga Caaradiisa ayuu galaa.\nEosion: Waa Nooc la mid ah Atrisionka laakiin Waxa uu ka dhashaa midkani Xoqniinka badan ee ilkaha guudkooda sida adiga oo Brushka ama cadayga aad ugu xoqa ilkaha ama ku cadaya Dhuxul, Danbas iyo wixii iligga u gaysanaaya dhaawac oo dhan sida in la caadaysto in khasab ilkaha wax lagaga gooyo.\n3. Trauma: Waa dhaawac wayn ee gaadha iligga kani waa mid muuqda sida Jabniin ku yimaada iligga, taasi oo uu iliggu u jabi karo siyaabo kala duwan Bacteria-diina u banaynaysa albaaka.\n4. Calaamado ama ilko aan dhamaystirnayn markooda horeba ama ha ahaadaan hidde ahaan , ama xannuun. Intaas waa wixii keenaayay suuska inkastoo ay jiraan wax badan oo inoo hadhsan laakiin mihiimkii kaas weeyi.\nSuáal: Sidee looga hortaa suuska?\nDr. Cabdisalaam: Ka hortagga ayaa ka wanaagsan daawaynta waxaa looga hortagi karaa: Caday ilkaha ugu yaraan maalintii saddex jeer, Habeenkii marka aad cuntada oo dhan dhamysato xataa caano ha cabin cadayga dabadii wixii kuugu danbeeyaa ha noqdaan cadayga iyo Biyo.Cadayo subaxdii sida caadiga ah,Cadayo galabtii Salaadda Casar ka bacadi. Ka ilaali ilkaha iyo Cirridka wixii waxyeelaya sida Findhicilka ilkaha lagu qodo,Ku cadayo daawada Ilkaha waxa ku jirta Maaddo faaíido u leh ilkaha oo loo yaqaan (Fluoride) taasi oo Quwad ama awood u yeesha ilkaha kana difaacda Bacteria-da dhalisa Suuska. Calasho Xanjada aan aadka u macaanayn waxa ay korsisaa Candhuufta oo difaac badan u ah afka. Cun Cuntooyinka ay ku badan tahay Proteins-ka haddii aad heli karto.\nSuáal: Sidee loo daaweeyaa Xannuunka Suuska laftiisa marka uu yimaado:\nDr. Cabdisalaam: Sida aan hore u soo sheegnay ka hortagga ayaa ka wanaagsan daaweynta Suuska, laakiin haddii ay dhacdo marka hore u tag Dhakhtar lana tasho\nhana dhayalsanin xannuunka iligga haddii kale halis ayuu geliyaa qaybo badan oo jidhka ka mid ah xannuuno badan ayuuna keenaa. Qaado talada & daawada uu ku siiyo Dhakhtarka. Ilaali ilkahaagu waa laxaad aanad ogayn hadda laakiin aad ogaan doonto marka aad waydo. Quruxda jidhka qofka qayb weyn ayay ka qaataan ilkaha qofku.\nIntaas ayaan ku soo koobeynaa waraysigii Dr. Cabdisalaam ee ku saabsanaa waxa keena cudurka Suuska Ilkaha, sida looga hortegi karo & daaweyntiisaba, waxaana idiin soo gudbin doonnaa qeybo kale oo Dr. Cabdisalaam kaga hadlayo Caafimaadka guud ee Afka, sida Daamanka, Faruuryaha, Ciridka iwm.\nWaxaa kale oo aan xasuusineynaa akhristayaasha bogga cafimaadka ee shabakadda www.somaanta.com inay wixii suáalo ah ee ku saabsan cudurka Suuska Ilkaha ay soo weydiin karaan Dr. Cabdisalaam oo uga jawaabi doona. Ku soo hagaajiya suáalihiina emailka: www. somaanta@hotmail.com


Horudhac: Sheffield United vs Liverpool… (Xiddig muhiim ah oo usoo laabanaya Reds ciyaarta ay caawa martida yihiin) – Gool FM\nHaaruun February 28, 2021\n(Sheffield) 28 Feb 2021. Naadiga Liverpool oo xilli adag qaadaneysa ayaa marti u noqoneysa kooxda ugu hooseysa horyaalka ee Sheffield United ciyaar ka tirsan horyaalka Premier League.\nSheffield ayaa ku jirta booska 20-aad ee kala sarreynta horyaalka Ingiriiska, waxayna uruursatay kaliya 11 dhibcood, iyadoo saadaashu ay u badan tahay inay u laabato horyaalka heerka labaad ee dalkaas.\nSaacadda ay ciyaarta billaabaneyso: 10:15 Habeennimo xilliga geeska Afrika.\nJayden Bogle iyo Chris Basham ayaa ku biiray liiska dhaawacyada kooxda Sheffield United ee ciyaartan seegaya.\nLabada xiddig oo la filayo inay toddobaadyo garoommada ka maqnaadaan ayaa diiwaanka dhaawacyada kula biiray John Egan, Jack O’Connell, Sander Berge, Jack Robinson iyo Lys Mousset.\nKabtanka Liverpool ee Jordan Henderson ayaa ciyaartan seegaya kaasoo garoommada ka maqnaan doona ilaa bisha April kaddib qaliin looga sameeyay gumaarka.\nDiego Jota ayaa la rajeynayaa inuu ciyaartan qayb ka noqdo isagoo kasoo kabtay dhaawicii soo gaaray bishii December ee sanadkii hore, halka ay Fabinho iyo James Milner tababarka naadiga kusoo laabteen maalintii Sabtida.\nGo’aanka ciyaarsiinta Goolhaye Alisson Becker ayuu qaadan Jurgen Klopp saacada soo socda kaddib geeridii ku timid goolhayahan aabbihii.\nLiverpool ayaa adkaatay dhammaan afartii kulan ee ugu dambeysay horyaalka oo ay labadan koox wada ciyaareen.\nSheffield United ayaa qarka u saaran inay guuldarreysato markii ugu horreysay labo kulan oo xiriir ah oo ay garoonkeeda ku marti qaadday Reds kulan ka tirsan horyaalka Ingiriiska tan iyo xilli ciyaareedyadii 1920-21 iyo 1921-22.\nSheffield ayaanan garaacin Liverpool kulan ka tirsan horyaalka tan iyo 1994 xilligaas oo ay guul 2-1 ah kusoo gaartay Anfield.\nSheffield United ayaa noqotay kooxdii ugu horreysay taariikhda horyaalka Ingiriiska ee guul darro la kulantay 20 ka mid ah 25-ka kulan ee ugu horreeya horyaalka.\nKooxda lagu naaneyso The Blades ayaa 14 ka mid ah 20-kaas kulan lagu garaacay farqi hal gool ah.\nChris Wilder kooxdiisa ayaa la garaacay sagaal ka mid ah 10-kii kulan ee ugu dambeysay oo ay la ciyaartay kooxaha ku jira lix kaalin ee ugu sarreeya horyaalka.\nSheffield ayaa shabaqeeda ilaashatay kaliya hal kulan oo horyaalka ah xilli ciyaareedkan oo idil.\nLiverpool ayaa halis ugu jirta inay la kulanto shan guuldarro oo xiriir ah horyaalka Ingiriiska markii ugu horreysay tan iyo September 1953.\nReds ayaa la garaacay lix jeer inta lagu gudo jiro sanadkan 2021, waxayna guuldarrooyinka ay la kulantay ka badan yihiin isku darka guuldarrooyinkii ay la kulantay isku darka 2019 iyo 2020.\nKooxda uu hoggaamiyo Jurgen Klopp ayaanan shabaqeeda gool ka difaacan toddobadii kulan ee ugu dambeysay horyaalka oo ay bannaanka kusoo ciyaartay, waxaana laga dhaliyay muddadaas 13 gool.\nLiverpool ayaa u jirta labo gool inay dhaliso 7,000 (toddobo kun) oo gool taariikhda horyaalka Ingiriiska, waxaana darajadaas horay u gaaray kaliya Everton.\nHorudhac: Chelsea vs Manchester United... (Xiddigaha maqan, xaqiiqooyinka u gaarka ah kulankan iyo wax walba oo aad uga baahan tahay ciyaarta ugu weyn toddobaadkan EPL-ka)


Wararkii ugu dambeeyey ee doorashada AQALKA SARE oo berri ka billaabaneysa... - Caasimada Online\nHome Warar Wararkii ugu dambeeyey ee doorashada AQALKA SARE oo berri ka billaabaneysa…\nWararkii ugu dambeeyey ee doorashada AQALKA SARE oo berri ka billaabaneysa…\nKismaayo (Caasimada Online) – Dowladda federaalka iyo dowlad goboleedyada ayaa haatan wada diyaar garowgii ugu dmabeeyey ee doorashada Golaha Aqalka Sare, taas oo si rasmi ah u billaabaneysa beri, waxaana ay ka dhaceysaa magaallo xeebeedka Kismaayo.\nGuddiga doorashada Jubbaland ayaa shaaca ka qaaday in doorashada 8 kursi ee Golaha Aqalka Sare ee ka imaanaya maamulkaasi ay dhaceyso beri oo ku beegan 25-ka July sanadka 2021-ka.\nSidoo kale guddiga ayaa sheegay inay u diyaar garoobeen qabashada doorashada, si markaasi loo fuliyo jadwalkii kasoo baxay golaha wada-tashiga qaran ee dalka.\nWararka ayaa sheegaya in saacadaha soo socda magaalada Kismaayo ay gaari doonaan xubno ka socda dowladda dhexe, waxaana hoggaaminayo guddoomiyaha guddiga doorashooyinka heer federaal Maxamed Xasan Maxamed (Cirro) oo dusha kala socanayo doorashada Aqalka Sare ee lagu wado inay beri ka dhacdo gudaha magaalada Kismaayo.\nDoorashadan ayaa ah mid xasaasi ah, waxaana ka qeyb-galayaa shiqsiyaad kala duwan oo daneynaya ka mid noqoshada Senatorada cusub ee baarlamaanka Soomaaliya.\nAmmaanka ayaa sidoo kale aad loo adkeeyey, waxaana ciidamo dheeraad ah la dhigay goobaha muhiimka ah ee ku yaalla magaallo xeebeedkaasi.\nJubbaland ayaa haddii ay ku guuleysato qabashada doorashadan waxay noqoneysaa dowlad goboleedka horreeyey ee qabta doorashada Aqalka Sare ee Soomaaliya, taas oo si isku mid ah uga dhaceyso dhammaan xarumaha maamul goboleedka ee ka jira dalka.\nDoorashada Soomaaliya ayaa soo martay marxalado kala duwan, waxaana dib u dhigay is qab qabsi siyaaasadeed oo muddo u dhexeeyey dowladda dhexe ee federaalka, qaar ka mid ah dowlad goboleedyada dalka iyo siyaasiyiinta mucaraadka ee ka qeybgalaya doorashada.


Dhawr qof oo aanu jeclaan lahayn inaad la kulanto - Cunnooyinka Taayirada\nDad yar oo aan jeclaan lahayn inaad la kulanto\nMa ogeyd in sanad gudihiis, ay ubaahantahay awood in kabadan 12,000 oo qof oo daryeel si loo hubiyo in Cuntooyinka Lugaha la geeyo maalin walba? Iyadoo aan loo huraynin iyo deeqsinimada tabaruceyaasheenna, ma jirto si fudud oo ay Cunnooyinka Lugaha u jiri karaan oo adeeg u keenaya nafaqada iyo madax-bannaanida waayeelka maxalliga ah iyo dadka naafada ah.\nHadday cunno keenayso ama ay daaha gadaashiisa ka caawineyso howlaha yar yar ee loo baahan yahay si aan faa'iido doon ahayn u socodsiinno si habsami leh, mutadawiciinteennu waa kuwo aad u qiimo badan. Sababtoo ah bisha Abriil waa Bisha Is-xilqaannada Qaranka, waxaan jeclaan lahayn inaad la kulanto in yar oo ka mid ah dadka waawayn ee sameeya Meals on Wheels world wareega.\nMellisa waxay tabarucaad usameysaa todobaadle ah xafiiska Metro Meals on Wheels si ay uga caawiso maaraynta xogta iyo baahiyaha kale ee maamulka. Waxay sidoo kale ka shaqeysaa barnaamijka dugsiga kadib ee Dugsiga Hoose ee Bel Air ee ku yaal New Brighton halkaas oo ay ka caawisay ardaydeeda inay u sameeyaan meeleyn loogu talagalay dadka cuntada hela! Waad ku mahadsan tahay wax kasta oo aad sameyso, Mellisa!\nPhil wuxuu tabaruce u ahaa Cunnooyinka Cagafyada in ka badan 7 sano wuxuuna ka caawiyay Cunnooyinka Cidhibtirka, Blizzard Box Blitz (halkan ku sawiran) iyo cunno bixin joogto ah marka lagu daro riwaayaddiisa caadiga ah ee toddobaadlaha ah ee metals on the Wheels xafiiska. “Weligeyba waxaan ahaa cunto-yaqaan,” ayuu yidhi Phil, sidaa darteed waxay isaga siinaysaa qanacsanaan weyn inuu ku tabaruco waqtigiisa si uu gacan uga geysto hubinta in nafaqo nafaqo leh la gaarsiiyo waayeelka iyo dadka naafada ah ee ka tirsan bulshadayada. Waad ku mahadsan tahay Phil saacadihiisa tirada badan ee tabaruca ah!\nLinda waxay timid Meals on Wheels afar sano kahor. Waxay leedahay dareen ah inay caawiso dadka waayeelka ah iyo inay hubiso kuwa gaajaysan in la quudiyo. Markii aabbeheed uu ku sugnaa guriga halyeeyada, waxay ogaatay qiimaha booqashada saaxiibtinimo kuwa aan awoodin inay ka baxaan sida ugu badan ee ay jecelyihiin. “Markuu aabahay hurdo seexan lahaa, waxaan ku raaxeysan jiray la sheekaysiga waayeelka kale,” ayay tiri. Waad ku mahadsan tahay Linda waxa aad sameyso oo dhan!\nJack wuxuu ahaa wade iskaa wax u qabso oo joogto ah oo loogu talagalay Cunnooyinka Barnaamijyada Caawinta Degdegga ah ee Bulshada (CEAP) ee laga helo goobta xaafadda Wheels muddo 17 sano ah. Adigoon guuldaraysan, waxaad Jack ka heli doontaa goobta xaafadda CEAP ee ku taal Brooklyn Park Isniinta iyo Jimcaha - iyo maalmo kale haddii loogu yeero darawal beddel deg-deg ah. Tabaruceyaasha joogtada ah sida Jack waxay u hubiyaan dadka cuntada qaata in qof uu iyaga raadinayo. Waan ku salaamaynaa, Jack!\nHalkan waxaa lagu sawiray iyadoo lagu qurxinayo bacaha qadada munaasabad tabaruc ah oo ka dhaceysa Lancer Catering (haddaba timaha), Ava wax yar ayey qabataa. Hadday tahay soo gelinta xogta, cunno siinta ayeeyadeed ama u baraya asxaabteeda fasalka ku saabsan Cunnada Lugaha iyada oo loo marayo wargeyskeeda iskuulka, marwalba waa u taagan tahay hawsha! Waxay jeceshahay inay cunto keento isdhexgalka ay la leedahay dadka wax qaata. "Runtii way fiican yihiin waana jeclahay inaan la joogo," ayay tiri. Waad ku mahadsantahay had iyo jeer diyaar u ahaanshaha inaad ka caawiso meesha caawimaad looga baahan yahay, Ava!\nCourtney waa joornaalka xogta tabaruce ee degan Metro Meals on Wheels xafiiska. Waxay gacanta ku haysaa dhammaan noocyada isku dubaridka xogta iyo codsiyada falanqaynta ee ka imanaya shaqaalaha leh baakadda iyo xawaaraha iyo saxsanaanta weyn! Ardeyga barashada cilmiga bulshada maalin kasta, Courtney wuxuu jecel yahay inuu ka fogaado buugaagta isagoo u maraya tabaruce. "Xitaa markaan runti, runtii mashquul ahay, waan jeclahay imaanshahayga," ayay tiri. "Waxa la dareemayaa qayb ka mid ah wax ka weyn shaqada guriga."\nSida qof sannado badan wax ku soo qaatay waxbarista, Bob wuxuu had iyo jeer ku riyaaqay inuu ka shaqeeyo bulshada dhexdeeda. Wuxuu u keenaa gaajo tabaruceed farsamo xafiiska Meals on Wheels xafiiska. Maaddaama isaga iyo xaaskiisa ay arkeen waalidkeed oo la halgamaya qaar ka mid ah arrimaha guud ee la socda gabowga, wuxuu sheegay inuu aad u xiiseynayo caawinta waayeelka. “Waalidka xaaskeyga waxay leeyihiin faa iidada dhaqaale ee ay ku heli karaan caawinaad. Qaar badan ma yeelaan, ayuu yiri Bob.\nSue waxay horyaal u ahayd mutadawiciinta cuntada ee Wheels for years. Waxay baratay Cunnada Wheels markii uu saaxiibkeed soo jeediyay inuu cunno u keeno WeCAN Meals on Wheels ee galbeedka Twin Cities sannado ka hor. Waxay si joogto ah u soo saartay wiilkeeda waxayna jeceshahay khibrada. Aad ayey ugu fiicneyd wiilkeyga inuu arko taas. Dadka waayeelka ah waxay jecel yihiin carruurta yaryar, ayay tidhi Sue. Waxay hadda tabaruce ka ahayd xafiiska Metro Meals on Wheels xafiiska asbuuciiba ku dhowaad 5 sano waxaana loo yaqaanaa inay ku kharibaan shaqaalaha alaabada la dubo. "Waalidkey markii ay sii weynaadeen, waxaan arkaa sida ay qiimaha u leedahay in dadku xiriir la yeeshaan bulshada," ayay tiri.\nWaad ku mahadsan tahay dhammaan mutadawiciinteenna wax badan ka qabta nafaqada iyo madax-bannaanida deriskeenna waayeelka ah. Haddii aad jeclaan lahayd inaad ka mid noqoto safkooda, waxbadan ka baro tabarucida cuntada Cunnada.


Michael Rubin oo ah macalin sare iyo sarkaal hore uga tirsanaan jiray Wasaaradda Gashaan-dhigga Maraykanka, ayaa dawladda Maraykanka u soo jeediyey inay aqoonsato Somaliland. – All Hadaaftimo Warar Sugan o Run ah\nMichael Rubin oo ah macalin sare iyo sarkaal hore uga tirsanaan jiray Wasaaradda Gashaan-dhigga Maraykanka, ayaa dawladda Maraykanka u soo jeediyey inay aqoonsato Somaliland.\nAllhadaaftimo August 23, 2018 Uncategorized\nMichael Rubin wuxuu sheegay in inta badan dadka Maraykanku ay ka fikiraan Somalia, iyagoo sawiranaya in diyaaradii Black Hawk Down, Budhcad baddeeda, carruur macaluulaysa iyo qaska ka taagan Somalia. Waxaanu tilmaamay in 148 Milyan oo qof oo Maraykan ahi oo ku dhow kala badh dadweynaha dalkaasi ay dhasheen intii ka dambaysay Burburkii Somalia, balse duruufahaas tabani aanay ka jirin Somaliland oo rubuc qarni ku naaloonaysay madax-bannaani oo muddo dheer la iska indho tirayey ay noqon karto meel muhiimad leh oo ay ku hirdamaan Maraykanka iyo Ruushku.\nWaxa kaloo warbixintaas lagu sheegay in Somaliland ay 27kii sannadood ee ay madax-bannaanideeda kala soo noqotay ay samaysatay dawlad taabogal ah, iyadoo aan adduunka ka helin wax taageero ah.\nMichael Rubin wuxuu iftiimiyey in arrimo badan Somaliland ay ka shabahdo Taiwan oo muddo dheer uu sheeganayey Shiinuhu. Waxa kaloo uu ku dooday in Somaliland sida Taiwan ay horumarisay nidaamkeeda siyaasadeed oo ka duwan Somalia oo ay jaar yihiin. Iyadoo Somaliland ay ka jirto nabadgelyo taam ah islamarkaana ay leedahay lacag u gaar ah.\nSidoo kale, Micheal Rubin wuxuu is weydiiyey maadaama oo ay Somaliland samaysay horusocod sababta Maraykanku u xaaleyn waayey? Waxaanu tusaale u soo qaatay in Eritrea ay ka go’day Itoobiya, isla markaana South Sudan ay xornimadeedii ka qaadatay Suudaan.\nWaxa uu ku tirtirsiyey Maraykanka inay lama huraan tahay inay ictiraafaan Somaliland ka hor inta aanu Ruushku aqoonsi ugu beddelin Somaliland saldhig millatari oo uu ka furto magaalada Saylac oo ka tirsan Somaliland.\nPrevious laamaha amaanka ee Somaliland ayaa gacanta ku dhigay xubno sare oo ka tirsan xukuumaddii Cabdi Maxamuud Cumar ee talada maamulka Killilka shanaad laga wareejiyay oo si qarsoodi ah gudaha Somaliland kusoo galay, isla markaasina uga baxa islahaa.\nNext Odayaal iyo Waxgarad ku baaqay in la sii daayyo Mujaahid Ahmed Cadib Fariinna u diray M/Weyne Muuse Biixi


SomaliTalk.com » Dalladda SOSCENSA oo War Saxaafadeed ka soo saartey Mooshinka laga Gudbiyey Madaxweynaha Soomaaliya\nDaabaco | Print | Faafin: SomaliTalk.com: Tuesday, August 25, 2015 // Jawaabaha waa la xiray\nSOSCENSA waa Dalladda ugu ballaaran ee Matasha Jilayaasha aan Dawliga ahayn ee Soomaaliya, xiriir wada shaqeyneedna uu kala dhexeeyo qeybaha kale ee bulshada Rayidka dalka. SOSCENSA waxay si toos ah u meteshaa; Dalladaha bulshada rayidka ah, ururrada xirfadleyda Soomaaliyeed, Dalladaha waxbarashada, Ururweynaha isutagga Shaqaalaha Soomaaliyeed, iskaashatooyinka, qeyba ka tirsan Saxaafadda Madaxa bannaan, Rugta Ganacsiga Soomaaliyeed, Hay’adda culummada Soomaaliyeed, odoyaasha dhaqanka iyo iwm.\nSOSCENSA waxay u xilsaaran tahay; u ololeynta ka qeyb qaadashada xasilloonida, Midnimada iyo horumarinta dalka, taasoo waaji b uga dhigeysa inay wax ka tiraahdo xaaladaha qallafsan ee waddanka la soo gudboonaada.\nQiimeynta Xaaladda Dalka\nSOSCENSA waxay in muddo ahba xogogaal u ahayd khilaafyada laamaha sare ee Dowlladda ka dhex taagan, Musuqmaasuq iyo ku Takrifal awoodeed oo xad-dhaaf ah, kuwaas oo curyaamiyey waxqabadkii Hay’adaha Dawladda Federaalka, rajo beelna ku riday shacbiga Soomaaliyeed oo dhibaato ku haysato meel kasta oo ay joogaanba.\nHaddaba, arrintu waxay soo gaartay in 93 xildhibaan Mooshin xil ka qaadis ah ka keenaan Madaxweynaha JFS, iyada oo muddadii xil wareejinta dawladdu ka dhiman tahay 12 Bilood, taasoo u muuqan karta in ay abuurayso xasilloonidarro siyaasadeed iyo in dawladdu xilka aysan ku wareejin xaalad deggan.\nArritani waxay ku soo beegantay: Iyadoo Maxkamaddii Distuurka aan la dhisin, Maxkamaddii Sare oo dhammeystir u baahan waqtina qaadaneysa iyo Distuurka KMG iyo Shuruucda Waddanka oo aan si cad u qeexeyn Nidaamka xil ka qaadista Madaxweynaha, taasoo horseedi karta muran sharciyeed aan waqtiga uu dhammaanayo la sii qiyaasi karin.\nSidaas darteed, SOSCENSA waxay u aragtaa inaan la aqbali karin sii socoshada ku tumashada shuruucda dalka iyo Musuqmaasuqa baahsan ee lagu eedeynayo madaxda ugu sarreysa Dowladda, iyo in qas siyaasadeed la geliyo dalka, iyadoo aan weli laysla meel dhigin; habkii si wadajir ah looga wada shaqeyn lahaa in la suurtageliyo qaabkii loo soo dooran lahaa hay’adaha dawladda ee beddeli doona kuwa hadda jira, loogana faa’iideysan lahaa waqtiga 12-ka bilood ah.\nHaddaba, SOSCENSA waxay soo jeedinaysaa in labada dhinacba aqbalaan waanwaan siyaasadeed oo ay hormuud ka yihiin shakhsiyaad Soomaaliyeed oo Bulshada iyo caalamkaba ku dhex leh sumcad wanaagsan.\nSOSCENSA waxay ballanqaadeysaa intii karaankeeda ah inay gacan weyn ka geysato soo xulidda shakhsiyaadkaas iyo gudashada xilkoodaba.\nSOSCENSA waxay ugu baaqeysaa labada dhinac in ay danta guud darteed tanaasul u sameeyeen, taasoo boqol jeer ka sharaf badan kana dhib yar qalalaase siyaasadeed.\nSOSCENSA iyadoo tixgelinaysa dhibaatooyinka faraha badan ee heysta dadka Soomaaliyeed, kana hortagaysa inuu fashil siyaasadeed ku yimaado geeddi socodka dawlad dhisidda iyo nabadeynta Soomaaliya, waxay beesha caalamka u soo jeedinaysaa, cunaqabateyn iyo la xisaabtan dhinac walba ah inay saaraan ciddii ka hortimaadda talo jeedinta kor ku xusan.\nSOSCENSA waxay Dadka Soomaaliyeed u sheegaysaa in khilaafka hadda ka dhex jiraa dawladda ka culus yahay khilaafyadii hore uga dhex dhici jiray sidaa darteed, waxaan ugu baaqeynaa Shacabka Soomaliyeed meel kasta oo joogaanba inay u midoobaan danta guud iyo sidii xal loogu heli lahaa mushkiladdan siyaasadeed.


Ciidamada amaanka iyo kuwa sirdoonka Puntland oo fashiliyay qarax miino. – Radio Daljir\nCiidamada amaanka iyo kuwa sirdoonka Puntland oo fashiliyay qarax miino.\nBoosaaso, Dec 26 – Ciidamada sirdoonka Puntland ee PIS iyo kuwa amaanka ayaa fashiliyay qarax nooca meelaha fog laga hago oo la dhigay wado muhiim ah oo isku xirta garoonka diyaaradaha ee magaalada Boosaaso iyo isgooyska Gaaca,dhinaca galbeedna ka xigta wadada laamiga ee Boosaaso.\nWalxaha oo lagu soo qariyay bacmadow,ayaa waxaa ka werhelay dad shacab ah oo goobta ka dhawaa,kuwaasi oo markii dambe ku wargliyay laamaha amniga ee gobolka Bari,si looga hortago waxyeelo dadka kasoo gaarta qaraxa.\nCiidamada amaanka iyo kuwa sirdoonka Puntland ayaa soo gaaray goobta la dhigay qaraxa,waxaana ay ku guulaysteen inay u qaadaan goob banaan oo dhinaca bari ka xigta magaalada Boosaaso,kuwaasi oo ku guulaystay inay ku qarxiyaan goob aysan dadna ka dhoween.\nMa’ahan markii ugu horaysay oo ay ciidamada amaanka iyo kuwa sirdoonka Puntland ay si wadajir ah ugu guulaysteen fashilinta qaraxyo la doonayay in lagu halaago dad shacab ah oo aan waxba galabsan.


Home Wararka Ingiriiska oo tababar siisay Ciidamo ka kala tirsan ATMIS & CXDS\n32-askari oo ka tirsan ciidamada Midowga Afrika ee ATMIS iyo kuwa dowladda Soomaaliya ayaa tababar ku saabsan sirdoonka, dabagalka iyo sahanka loogu soo gaba gabeeyay magaalada Muqdisho.\nBoqortooyada Ingiriiska iyo xafiiska Qaramada Midoobay ee Soomaaliya ayaa iska kaashaday tabbaarkaan, sida lagu sheegay warbixinta.\nSarkaal ka socday dowladda UK oo lagu magacaabo Lt Col Jeremy Sapwell, ayaa sheegay in tababarkaan uu muhiim u yahay jabinta al-Shabaab.\nUK ayaa dhowaan sheegtay inay billaabayso tababaro milatari oo ay kor ugu qaadayso awoodda ciidamada ATMIS iyo kuwa dowladda Soomaaliya, si ay isaga kaashadaan la dagaalka Alshabab iyo xorraynta deegaannada gacantooda ku jira.\nUK ayaa tababarayaal usoo dirtay Soomaaliya, kuwaas oo kaalin ka qaadanaya kala guurka amniga Soomaaliya, gaar ahaan sidii ciidamada Soomaaliya ula wareegi lahaayeen masuuliyadda amni kadib marka ay baxaan ciidamada ATMIS.\nPrevious articleGudoomiyaha golaha Shacabka oo la kulmay Wakiilka Xog-hayaha Guud ee QM\nNext articleMadaxweyne Xasan Sheekh oo bilaabay raadinta dhalinyaradii loo qaaday Eritrea\nWarar kala duwan oo ka soo baxaya Dagaalkii Kismaayo ka dhacay\n(Caddeyn) Arday Shiinaha ka yimid oo laga waayay coronavirus, basle DF...


Somalia:Qaadka oo laga mamnuucday degmada Xudur [Sabab]\nHome Somali News South and Central Somalia:Qaadka oo laga mamnuucday degmada Xudur\nGudoomiyaha Gobolka Bakool Maxamed Cabdi Tool, ayaa sheegay amarkaan inuu ka soo baxay Maamulka Gobolka illaa amar dambana hakad la galiyay qaadkii Diyaaradaha lagu gayn jiray Degmada Xudur.\nWuxuu ku sheegay sababta inay doonayaan in ciidamada ay noqdaan kuwa hagaagsan oo isku diyaariya qaadista hawlgalo ka dhan ah Ururka Al Shabaab, sidaasi awgeedna lama huraan ay noqotay in qaadka laga joojiyo guud ahaan Degmada Xudur.\n“Si loo hawlgaliyo ciidamada, maanta laga bilaabo wax jaad ah kama soo dagi karaan Magaalada Xudur, mar labaad ayaan ku celinayaa dadka Diyaaradaha wakiilka ka ah, qaad ma keeni karaan, Diyaaradii keenta qaad, kama kici karto Magaalada Xudur.” Ayuu yiri Gudoomiyaha Gobolka Bakool.\nMaxamed Cabdi Tool, ayaa sheegay Diyaaradii ku xadgudubta amarkaasi in laga qaadi doona ganaax dhan laba kun oo Doolar, maadaama amarka soo baxay uu yahay mid maamul oo loo baahan yahay in la dhaqangeliyo.\nCiidamada Dowladda ayaa intooda badan waxa ay u badan yihiin kuwa isticmaala Maandooriyaha qaadka, waana sababta keentay in ciidanka ay sameyn waayeen horay u socod ku aadan dagaalada lagula jiro Al Shabaab.\nDHAGEYSO: Galmudug oo Dhagaha ka fureysatay Hadalkii Dowladda\nMohamed - September 18, 2018\nMadaxda Maamulka Galmudug ayaa muuqda in aysan u hoggaansamin Baaqii shalay...\nDHAGEYSO: Mahdi Guuleed oo Jawaab siiyay Maamul Goboleedyada\nMuxuu u Baaqday Shirkuu ku baaqay Madaxweyne Farmaajo


Ogaden News Agency (ONA) – Astaanta Ugu Wayn Ee Lagu Garto Gumaystaha.\nAstaanta Ugu Wayn Ee Lagu Garto Gumaystaha.\nPosted by Daljir\t/ July 10, 2017\nCaadada gumaysiga iyo astaamihiisa wata ficilada iyo qorshaha lagu cabudgiyo umada si looga gaadho dano laga leeyahay oo gaara.\nGumaysigu ma helo awood iyo itaal maadi ah oo uu ku hanto umad leh dad, dal, dhaqan iyo aragti ay ku maareeyaan jiritaankooda sida dhaqaalaha, siyaasada, Xalinta khilaafaadka iyo kaydinta dhacdooyinka mara. (Taariikhda & Suugaanta) Balse marka gumaysigu gacanta ku dhigo qayb kamida ah dadka.uu salka dhigo qayb kamida dalka. uu fursad u helo inuu baro dadka dhaqankiisa ugu yaraan inay ka gartaan dhaqamada kale iyo in fulisa aragtida gumaysida. Taas marka uu soo taabto gumaystuhu waxaa qarxa oo cirka isku shareera diidmo qayaxan oo katimaada dadka leh Kalsoonida, geesinimada iyo mabda,a fog ee ku salaysan hanashada waxooda iyo la sinaanta shucuubaha dunida kale.\nMarkaas iyada ah waxaa aloosma loolan iyo isriix riix adag ilaa ay tagto gacan ka hadal.(Dagaal)\nHadab, goorma ayaa lagu dhawaaqi karaa gumaysi baa jira? Waa marka aad aragto ruux u dhimanaya umadax banaanaata aragtidiisa dad iyo dalba oo gacmaha ay hayaan kuwii ay isku danta ahaayeen islamarkaana uu jidhdilayo mid kamida umadiisa badal laguna dilayo aalo laga keenay wadankiisa dhexdiisa sida geed laga soojaray daaradiisa markaas waxaad qirikartaa inuu jiro gumaysi.\nLaba marxaladood haduu dadku yahay gumaysi wuu ka madax banaan yahay.\n1. Dad umadaxbanaan diin, dhaqan, dhaqaale iyo aragti\n2. Dad isku raacsan oo diiday aragtida shisheeye\nSidaad waxaa lamida ruuxa aamina inaan lagumaysan karin dadkana uu la simanyahay kana dheerayn kana hoosaynin macnuhuna waa ku kalsoonaanta ruuxaadtahay markaana shaqsigu wuxuu leeyahay aragti madax banaan oo uu u badheedhay inuu cadaysto aduunkaba hakaga tagee.\nHadaba kaalintee ayuu kaga jiraa wadankaagu?


Wargeyska Daily Nation: Kenya waa inay xoog u adeegsataa muranka xuduudda badda ee Soomaaliya? – Beegsonews-Wararka maanta\nHome WARARKA MAANTA Wargeyska Daily Nation: Kenya waa inay xoog u adeegsataa muranka xuduudda badda...\nWargeyska Daily Nation: Kenya waa inay xoog u adeegsataa muranka xuduudda badda ee Soomaaliya?\nWarbixintan oo uu qoray nin lagu magacaabo Kemoli Sagala oo ku takhasusay arrimaha amniga iyo maamulka ayuu ku sheegay in Kenya aysan sii ahaan karin “deris wanaagsan” balse looga baahan yahay inay awood dowladeed u adeegsato xallinta khilaafkan.\nQormadiisa ayuu ku yidhi “Waxaan qiyaasayaa in golaha qaran ee amniga Kenya ay waajibaadkooda gudanayaan ayna leeyihiin qorshe ay ku ilaalinayaan ugana difaacayaan Kenya gardarrada uga imaaneysa dibadda iyo wax walba oo suurtagalin kara in dhul laga boobo, sidoo kalena ay ka feejignaan doonaan daandaansiga iyo cadaawadda dalka dariska la ah ee Soomaaliya”.\nWuxuu qoraalkiisa sidoo kale ku yidhi “waa in la hakiyaa duullaanka shisheeye gaar ahaan shirkadaha doonaya inay ka faa’ideystaan shidaalka dhulka lagu muransan yahay ee u xaglinaya dhinaca Soomaaliya”.\nMaqaalka waxaa lagu sheegay in dalalka Kenya iyo Itoobiya ay dhibaato kala kulmeen taarikhda dheer ee dadaalka Soomaaliya ee dib usoo celinta dhulkooda, tusaale ahaan, Soomaaliya waxay duullaan ku qaaday Itoobiya bartamihii sannadkii 1977-kii, si ay ula wareegto dhulka Ogaadeeniya “iyadoo ka duuleysa fikradda ah helidda dhulka Soomaali weyn.”\nKiisas hore oo ay go’aan kasoo saartay maxkamadda caalamiga ah ee caddaaladda oo ku saleysnaa murannada badda ee ka dhexeeyay dalal Afrika ku yaalla, ayaa muujinaya in go’aanka kasoo bixi kara oo noqon karo mid Kenya wax la’aan dhigaya, sida lagu sheegay maqaalka.\nHaddii ay taasi dhacdana waxay khubarada ku xeel dheer arrimahan sheegayaan in Kenya ay noqoneyso bad la’aan, maadaama dhinaca kale ee baddeedana ay qaadaneyso Tanzania.\nPrevious articleFaah faahin: dil ka dhacay Muqdisho\nNext articleCunista Iniinyaha Liin Macaantu Waxay Caawisaa Xakamaynta Dhiigkarka, Macaanka Iyo Xaalado Kale\nBoris Johnson ayaa ka digay dhibaatada coronavirus ee Boqortooyada ingiriiska


HARGEYSA: Aas Loo Sameeyay Meydad Xabaal-wadareed Laga Soo Saaray – somalilandtoday.com\nHARGEYSA: Aas Loo Sameeyay Meydad Xabaal-wadareed Laga Soo Saaray\n(SLT-Hargeysa)-Guddiga baadhista Xasuuqa Somaliland, ayaa Meydadka 29 Ruux Xabaal-wadareed ugu sameeyay Xabaalaha Masallaha ee Koonfurta Magaalada Hargeysa.\nMeydadkan Xabaal-wadareedka loo sameeyay ayaa waxa bishii Afraad ee sannadkan laga soo saaray Xabaal-wadareedyo ku yaalla Xaafadd 150-ka ee Magaalada Hargeysa, kuwaasi oo la aamisan yahay inay ku aaseen Ciidammadii Dawladdii Milletariga ahayd ee Soomaaliya oo badan ku dilay Somaliland, siddeetamaadkii.\nAaska loo sameeyay Meydadkan Xabaal-wadareedyada lagu aasay, markii si Diinta Islaamka waafaqsan loogu tukaday ka dib, waxa Saxaafadda uga warramay Guddoomiyaha Guddiga baadhista Xasuuqa Khadar Axmed Like iyo Agaasimaha fulinta ee Guddiga baadhista, Axmed Ismaaciil Cali.\n“Waa markii labaad ee aanu Dumar ku dhex aragno Dadkaa la aasayey, waxaanu u ku aragnay Saddex dumar ah iyo laba Carrur ah, kuwaasi oo ka mid ah Dadka ay Diyaaraddu bannaanka ka heshay ee ay Garaacaysay. Dadkan aanu Qalfoofkooda meesha ku haynaa waa Ummad aan qori sidanin oo Shacab ah oo wax Alaale iyo wax ay geysteen aanay jirin oo gacan ka xaq-darani dishay. Dadkan waxaanu ka soo saarnay Xabaashii 18-aad, Dadkii aanu hore halkan ugu aasnayna waxay marayaan 203 hore iyo 29-kan.”ayuu yidhi, Guddoomiye Khadar Axmed Like.


Group-ka B ee Koobka Adduunka Dumarka oo lasoo gaba-gabeeyay… + SAWIRRO – Gool FM\n(Paris) 17 Juuunyo 2019. Xulka qaranka Gabdhaha Germany ayaa guul muhiim ee 4-0 ah ka gaaray dhiggooda South Africa kulan ka tirsan heerka guruubyada Koobka Adduunka ee haweenka 2019.\nkulankan ayaa ka tirsanaa group-ka B ee koobka Adduunka Dumarka.\nQeybtii hore ee ciyaarta ayaa lagu kala nastay 3-0 ay ku hogaaminayeen Xulka qaranka Gabdhaha ee Germany.\nDaqiiqadii 14-aad Xulka qaranka Gabdhaha USA ayaa hogaanka u qabtay ciyaarta kaddib markii ay gool u dhalisay Melanie Leupolz, waxayna sidaas ku noqotay 1-0 iyadoo caawinta goolkan ay lahayd Verena Schweers.\n29 daqiiqo marka ay ciyaarta ahayd Sara Daebritzayaa ayaa ka dhigtay 2-0.\nKu dhawaad dhamaadka qeybta hore ee ciyaarta gaar ahaan daqiiqadii 40-aad Alexandra Popp ayaa hogaanka u dheereysay Xulka qaranka Gabdhaha Germany, waxayna ciyaarta ka dhigtay 3-0\nQeybtii labaad ee ciyaarta marka dib leysugu soo laabtay xulka qaranka gabdhaha Germany oo si weyn ugu gacan sareeyay ciyaarta ayaa sii joogteeyay qaab ciyaareedkooda wanaagsanaa, iyagoo markale sameeyeen fursado kale ee halis ah.\n58 daqiiqo waxay ciyaarta soo gaba gabeysay oo 4-0 ka dhigtay Lina Magull.\nUgu dambeyn kulanka ayaa ku soo dhammaaday 4-0 oo xulka gabdhaha Germany ay kaga adkaadeen dhiggooda South Africa kulan ka tirsan heerka guruubyada Koobka Adduunka ee haweenka 2019.\nXulka qarnaka Germany ayaa waxay sidaas ugu gudbeen 9 dhibcood wareega 16-ka ee Koobka Adduunka ee haweenka 2019, kaddib markii ay wada badiyeen 3-da kulan ee Group-kooda.\nDhinaca kale xulka qaranka Spain oo kulankoodii 3-aad heerka Group-yada u ahaa mid kala bax ah waxay la ciyaarayay dhigooda China wuxuu ku soo idlaaday kulankooda barbaro 0-0 ah, waxayna farqi dhanka goolasha ah ugu soo baxeen kaalinta 2-aad iyagoo u gudbay wareega 16-ka ee Koobka Adduunka haweenka 2019.\nWaa markii ugu horeysay oo gabdhaha Spain ay gaaraan wareega bug baxda taariikhdooda.


Fowziyo Yusuf Xaji oo shaacisay dhibaatooyin ka hor taagan iney... - Caasimada Online\nHome Warar Fowziyo Yusuf Xaji oo shaacisay dhibaatooyin ka hor taagan iney…\nFowziyo Yusuf Xaji oo shaacisay dhibaatooyin ka hor taagan iney…\nMuqdisho (Caasimada Online) – Xildhibaan Fowsiyo Yuusuf oo soo noqotay wasiirka arimaha dibada ayaa ka hadashay dhibaatooyin badan oo ay sheegtay in dumarka Soomaaliyeed ka hor taagan yihiin horumar ay ka sameeyaan siyaasada Soomaaliya.\nXildhibaan Fowsiyo ayaa dhibaatada ugu daran ee haweenka ka hortaagan dhanka siyaasada iney tahay Dhaqaalo iyo dhanka dhaqanka, waxaana dhaqaalaha xumada ay sheegtay iney ka reebto iney ragga dhanka siyaasada kula tartamaan.\n“Gabdhaha dhibaatooyinka badan ee maanta ka haysta horumarka xagga siyaasadda waxa weeye; dhaqankii hore, iyagoo dhinac ka ahaa dad firfircoon baadiyahana ay iyagu wax badan qaban jireen, ayaa la oran jiray gabdhuhu muraayad iskuma arki karaan, middi waxba kuma goosan karaan, sonkorta shaaha kuma cabi karaan, waxyaalo saas ah oo isku dhex jiray ayaa jira”.\nWasiirkii hore ee arimaha dibada ayaa sidoo kale ka sheekeysay xiligii hore sida ay gabadhaha door weyn ugu dhex lahaayeen horumarka dhanka bulshada.\n“Wakhtigii Lixdamaaka Dumarku aadbay ula mid ahaayeen ragga, markaad daawato muuqaaladii 50-aad waxaad arkaysay gabdho Soomaaliyeed oo mooto ku wata Xamar markii dambe ee dagaalada dheceen ee ay dhacday dowladdii Siyaad Barre; waxay ahaayeen horumar qeyru caadi ah, Soomaliya gabdheheeda waxay gaareen in Afrikada oo dhani ku faanto ku dayto, dhinac waxay noqdeen guntii reerka isku haysay, dhibaatooyin badan ayaa gabdhigii gaaray, dalku markii dagana wax badan baa kala miirmi doona”.\nXildhibaan Fawsiyo ayaa ugu dambeyn ku baaqday in gacan weyn laga geysto sidii looga qeyb qaadan lahaa in haweenka horumar ka sameeyaan dhanka siyaasada Soomaaliya.


Isku aadka Semi finalka Copa del rey oo la sameyeey.\nHome Horyaalka Spain Isku aadka Semi finalka Copa del rey oo la sameyeey.\nIsku aadka Semi-finalka Copa del Rey ayaa la soo saaray iyadoo labo ka mid ah afarta koox ee ugu sareysa Spain ay ku kulmayaan wareegaan.\nKooxda Sevilla ayaa ku beegmatay Barcelona, halka kooxda Athletic Club ay ku aaday kooxda Levante Lugta hore ee kulanka Sevilla vs Barcelona ayaa ka dhici doona Estadio Ramon Sanchez-Pizjuan ka hor inta aan la aadin garoonka Camp Nou.\nCiyaarta kale, Athletic ayaa Levante ku marti qaadi doonta San Mames lugta hore ka hor inta aysan u safrin Estadi Ciutat de Valencia.\nTaariikhaha semi-finalka waa 10ka Febraayo lugta hore iyo Maarso 3 lugta labaad. Ciyaarta finalka ee 2021 ayaa loo qorsheeyay 17ka Abriil ineey ka dhacdo Estadio de La Cartuja ee Seville.\nPrevious articleWax ka ogoow saxiixyadii ugu xumaa ee Jose Mourinho.\nNext articleCristiano Ronaldo wuu ciyaari karaa ilaa uu ka gaaro 40 sano waa kuma shaqsiga sidaas yiri.


KENYA-Dowladda Kiinya Oo-Joojisay Dhismaha Safaaraddeeda-Somalia Iyo Sababta!!…Warbixin… | Allkisima.com\nKENYA-Dowladda Kiinya Oo-Joojisay Dhismaha Safaaraddeeda-Somalia Iyo Sababta!!…Warbixin…\nMuqdisho:-(Allkisima)-Dowladda Kiinya ayaa Shaacisay in ay Guud ahaan ay hakisay mashruuc lagu dhisaayay safaaradeeda ay ku leedahay Magaalada Muqdisho , waxaana ay sabab uga dhigtay amni darro darteed.\nHaweenayda Wasiirka arrimaha dibadda ka ah Kiinya oo Khudbad ka horjeedisay Baarlamaanka Kiinya ayaa ku dhawaaqday in dhismaha Safaarada la billaabay August 2015-kii qorshuhuna ahaa in la soo gaba gabeeyo December 2016 sidaas darteedna loo hakiyay Amnidarada ka jirta Caasimadda Muqdisho.\nMrs-Aamina Maxamed Wasiirka arimaha dibadda Kiinya ayaa sidoo kale xustay in shaqaalaha dowladda Kiinya ee ku sugan muqdisho loo baqaayo amnigooda.\nWaxa ay xustay Aamina in 35% dhismaha Safaaradda la dhameeyay waxaana ay sheegtay in dhaqaalaha ku baxaya in uu aad u badan yahay.\nUgu dambeyntiina Sanaddii 2014 tii ayay ku dhawaaqday dowladda Kiinya in ay dib u fureyso safaaraddeeda SOMALIA.


Shiinuhu Iska Difaaci Karo Difaaca Guud (Aan Jabin) Wax Soo Saarka iyo Warshadaha | Pantex\nIska tuurista ilaalinta guud, oo sidoo kale loo yaqaan dharka ilaalinta, dharka ilaalinta caafimaadka, gebi ahaan difaaca la iska ilaalin karo, ama kiimikada fayriska. Dharka badbaadada caafimaadku waxaa loola jeedaa dharka badbaadada ee ay isticmaalaan shaqaalaha caafimaadka (dhakhaatiirta, kalkaaliyayaasha, shaqaalaha caafimaadka dadweynaha, nadiifiyeyaal, iwm) iyo dadka galaya goobo caafimaad oo gaar ah (sida bukaanka, booqdayaasha isbitaalka, dadka soo gala aagga cudurka qaba, iwm.) . Dharka ilaalada caafimaadku wuxuu leeyahay uumis wanaagsan iyo carqalad, wuxuu shaqeysanayaa iska caabinta galitaanka aalkolada, dhiigga, dheecaanka jirka, walxaha hawada kujira, iyo viruska bakteeriyada, si wax ku ool ah u ilaaliya badbaadada shaqaalaha isla markaana deegaanka ka dhig nadaafad.\nIsticmaal keli ah, 'Pantex Coverall' looma loogu talagalay in loogu isticmaalo deegaanno aad u xun sida ICU iyo xaalad jilicsan\nWaxyaabaha 100% non-tolmo PP + Xaragada PE, Miisaan wejiga: 65G / M2\nMoodel Maya. PT-002\nQaabka zip xiritaanka hore, guntin laastikada ah, curcurka gacmaha iyo anqowyada, tologa gogosha\nMuuqaal Duubay, biyuhu aan dabaysnayn, la neefsan karo, boodh-boodhka leh, khafiif ah iyo guryaha lidka ku ah\nXaddididda isticmaalka Qaabkan looma qorsheynin in loogu isticmaalo deegaanno aad u xun sida ICU iyo Xaaladda Sterile.\nXidhmada 1pc / polybag, 50 pc / kartoon ama sidii aad ubaahantahay\nHore: Qalliinka Cusbitaalka ee OEM / ODM - Quruxyada Qalliinka Caafimaadka ee la Daweyn karo (Sterile) - Pantex\nXiga: Maska ilaaliyaha ee Kn95


Ogaden News Agency (ONA) – Faraca Barsan ee Jaaliyada Garisa oo Maamul Doortay + Sawiro\nFaraca Barsan ee Jaaliyada Garisa oo Maamul Doortay + Sawiro\nPosted by Dayr\t/ October 24, 2015\nWaxaa magaalada garissa ee caasimada Gobolka Waqooyi Bari ee dalka Kenya si habsami leh uga furmay shir ay si wanaagsan u soo Abaabuleen FARACA BARSAN ee Jaaliyada Somalida OGADENIA, Shirkan oo ahaa Doorashadii sanadlaha ahayd ayaa maamul cusub oo hogaamindoona Jaaliyada sanadka 2015-2016 ay ku doorteen xubnihii halkaasi kasoo qaybgalay.\nShirkan ayaa waxaa furay Gudoonkii xilka ka dhamaaday ee faraca mudane Maxamed Caafi, Waxaana Sida cadaada ahayd shirka, lagu furay aayaadka Quranka Kariimka iyo Wacdi diini ah. Sidoo kale waxaa Warbixin meelo badan taabanaysa kasoo jeediyay mudanaal fara badan, kuwaasoo sharaxaad dheer ka bixiyay Howlaha Halganka, dagaaladii ugu danbeeyay ee Ogadenia ka dhacay,waxqabadkii iyo Howlahij shaqo ee Gudiga sanadkii ay xilka hayeen soo qabteen.\nSidoo kale Shirkan ayaa waxaa kasoo qaybgalay marti sharaf ka socday Deeganka Garissa. Dhankale waxaa Marti ku ahaa shirka, kana soo jeediyay Khudbad Aad uu qiima badan Halgame Qorane oo kamid ah halgamayaasha OGADENIA ee Naf iyo maalba u huray halganka, hadana kasoo kicitimay cariga Maraykanka. Halgame Qorane ayaa shacabka Somalida Ogadenia uga warbixiyay wadanka uu ka yimid jaaliyadka Ogadenia ee qurbaha ku sugan, xaalada dalka Ogadenia.\nWaxaa hawsha lawareegay Gudig doorashada oo uu hogaamin hayay mudane Maxamed Adan, Waxaana laguda galay, soo dhigida xubnaha Hogaamindoona jaaliyada Ogadenia ee Magaalada Gaarisa. Waxaana bilaabatay cod bixin waxaana halkaasii lagu soo doortay Gudigii Cusbaa ee Jaaliyada Barsan Magaalada Garissa oo ka Koobnaa Todobo xubnood.\nWaxaana codbaahiyaha lagusoo dhaweeya Gudoonka cusub ee jaaliyada oo Khudbad gaban halkaas ka soo jeediyay, Shirkan ayaa ku soo dhamaday Guul iyo farxad aad uu balaadhan ooy muujiyeen kasoo qabgalayaasha, Martida iyo dhamaan jaaliyada reer Ogadenia.


Baaritaan la xiriira ‘cunto ka soomidda’ MUKHTAAR ROOBOW oo la dalbaday | Caasimada Online\nHome Warar Baaritaan la xiriira ‘cunto ka soomidda’ MUKHTAAR ROOBOW oo la dalbaday\nBaaritaan la xiriira ‘cunto ka soomidda’ MUKHTAAR ROOBOW oo la dalbaday\nBaydhabo (Caasimada Online) – Maamulka Koonfur Galbeed Soomaaliya ayaa looga baaqay in baaritaan uu ku sameeyaan xaaladda Sheekh Mukhtaar Roobow Abu Mansuur, oo wararkii ugu dambeeyey ay sheegayaan inuu ka soomay cuntada.\nMalaaq Cabdiraxmaan Malaas Shiino oo ka mid ah waxgaradka Koonfur Galbeed Soomaaliya ayaa sheegay in ay soo gaartay akhbaarta ku aadan in uu cuntadii ka soomay Abu Mansuur.\nWaxa uu sheegay in maamulka Koonfur Galbeed Sooomaaliya ee uu hoggaamiyo madaxweyne Cabdicasiis Lafta-gareen looga baahan yahay in arrintaan uu u howlgalo, islamarkaana baaritaano ay ku sameeyaan xaaladda wadaadka.\nMalaaqa ayaa sheegay in odayaasha Koonfur Galbeed ay la hadleen Lafta-gareen iyo guddoomiyaha baarlamanka Maxamed Mursal Cabdiraxmaan, islamarkaana Lafta-gareen uu u xil saaray guddoomiye Mursal.\nCunto ka soomidda Roobow ayaa waxaa labadii bishan Caasimada Online u sheegay xubno ka tirsan Xisbiga Amniga iyo Cadaaladda oo ee hoggaamiyo Abuu Mansuur.\nHoos ka dhageyso codka Malaaqa


Xubin Cusub Oo Jirka Aadanaha Ka Tirsan Oo La Daahrogay – Goobjoog News\nSaynisyahanno ka tirsan Mac’hadkadka Garvan ee cilmi-baarista caafimaadka ee dalka Australia ayaa helay “xubin yar” oo ka tirsan jirka aadanaha oo aan horey loo aqoon, xubintani waxey mas’uul ka tahay la falgalka nidaamka difaaca jirka marka uu cudur ku soo laalaabto jirka.\nWebsite-ka Science Alert ayaa sheegay in saynisyahannada xubintan cusub daahrogay ay ka heleen dusha sare ee Iymph nodes ee jiirka macmalka laga baaray. iyagoo isticmaalaya microscope laser ah, kaas oo suuraggal ay tahay in lagu qaado sawirro heer sare ah oo 3D. markii ay baaritaan ku sii sameeyeen xubintan jirka aadanahana wey ka heleen.\nXubintan cusub ayay u bixiyeen “subscapular proliferative foci” oo marka la soo gaabiyo noqoneysa (SPFs), taas oo habdhiska difaaca ku taageeraysa inuu xasuusto cudurkii horey u soomaray, saynisyahannadu waxey horey u ogaayeen in ay jiraan unugyo noocaas oo kale ah jirka aadanaha, laakiin halka uu ku yaallo ma aaney garaneyn, haddase arrintaasi wey u suuraggashay.\nMid ka mid ah cilmi-baarayaasha ayaa tilmaamaya, “Marka uu jirku bakteeriyo dilaa ah la dagaallamo muddo 20-30 daqiiqo, ilbiriqsi kastaa muhiimadeeda ayay leedahay. haddii aan si kale u dhigno, falcelinta habdhiska difaaca jirka haddii uu gaabis noqoto qofku wuu dhimanayaan, sidaa dartaad; qofku inuu tallaal helo waa muhiim si uu jirku ula sii qabsado oo uu u diyaar sanaado si marka uu mar labaad arko cudurkii uu uga hortago si dhakhsiyo badan.”\nCilmi-baaristan ayaa sidoo kale hoosta ka xariiqaysa in xubintan cusubi ay ku taallo goob aad u wanaagsan si falcelinta difaca jirka uu u noqdo mid si degdeg badan cudurka u difaaca. marka marlabaad ay bakteeriyadii jirka soo weerarto waxa uu u baahan yahay inuu soo saaro Iymph nodes -kii loo baahaana si uu cudurka uga hortago.\nGoroowe: Golaha Deegaanka Oo La Dhisayo\nHirshabelle: Xildhibaan Sheegaya In Uusan Amni Ka Jirin Deegaannadaas\n(Dhageyso+Sawirro) Shir Ku Saabsan Daabacidda Lacagta Shillinka Soomaaliga Oo Muqdisho Ka Dhacay


Home Falanqeynta Kulamada Falanqaynta Kulanka Real Madrid Vs Real Sociedad ee Horyaalka Spain\nReal Madrid ayaa martigelin doonta Real Sociedad, iyadoo kooxda Zinedine Zidane ay dooneyso inay soo yareyso farqiga u dhexeeya Atletico Madrid oo hogaanka u heysa La Liga.\nReal Madrid:- Real Madrid ayaa waayi doonta xiddigo muhiim ah kulanka Kulankan iyada oo Eden Hazard, Sergio Ramos, Marcelo, Dani Carvajal, Eder Militao, Federico Valverde, Rodrygo, Alvaro Odriozola iyo Karim Benzema ay dhamaantood dhaawacyo ku maqan yihiin.\nZinedine Zidane ayay u badan tahay inuu Isco u isticmaali doono booska sagaal ee beenta ah ee Real Sociedad.\nReal Sociedad:- Imanol Alguacil ayaa helaya koox dhameystiran oo uu ka soo xusho kulankan ay la ciyaarayaan Real Madrid. David Silva iyo Asier Illarramendi ayay u badan tahay inay kasoo muuqan doonaan La Reales ka dib markii la nasasiiyay kulankii Real Sociedad ee 0-0 ay la galeen Manchester United ee UEFA Europa League intii lagu jiray usbuucan.\nSi kastaba ha ahaatee, daafaca reer Spain Mikel Merino ayaan diyaar u noqon doonin xulkiisa madaama uu ganaax ku maqan yahay.\nReal Madrid ayaa inta badan guuleysatay labada dhinac. Los Blancos ayaa badisay seddex ka mid ah shantii kulan ee ugu danbeysay ee ay ka horyimaadeen Real Sociedad, iyadoo kooxda Real Sociedad ay kaliya badisay hal kulan mudadaas.\nReal Madrid ayaa hal guul u jirta inay barbareyso rikoorkeedii guulaha ugu fiicnaa LaLiga ololahan (waxay guuleysteen shantii kulan ee ugu horreysay bishii Diseembar),\nKaliya Cristiano Ronaldo iyo Carlos Santillana (min 15 gool) ayaa ka goolal badan Real Madrid kulankii Real Sociedad marka loo eego Karim Benzema taariikhda LaLiga marka la eego ka hor imaatinka kooxdan.\nLaacibka Real Sociedad ee David Silva ayaa guuldarooyin badan kala kulmay Real Madrid marka loo eego kooxaha kale ee LaLiga (lix kulan 10-kii kulanba), halka uusan waligiis ku guuleysan inuu gool ka dhaliyo Real Madrid gurigiisa tartanka (shan kulan la ciyaaray).\nPrevious articleReal Madrid oo Fasaxeysa mid kamid ah Daafacyadeeda Muhiimka ah\nNext articlePep guardiola oo ka hadlay hadii uu Aguero Siin doono Waqti uu ku ciyaaro.


Weriye C/qaadir Kuwaaral oo maanta arrimo caafimaad dartood loogu qaaday magaalada Nairobi\nWeriye C/qaadir Cumar Cabdulle oo ka tirsanaa shaqaalaha Telefishanka Universal oo 7-dii bishaan koox dabley ah ku dhaawaceen gurigiisa oo ku yaala deg. wadajir ee magaalada Muqdisho ayaa maanta loo duuliyay magaalada Nairobi ee wadanka Kenya si halkaasi loogu soo daweeyo.\nUrurka Mideynta Dhallinyarada Soomaaliyeed ee UYS ayaa dhibane C/qaadir ugu deeqay inuu gacan ka geysto wax ka qabashada arrimihiisa caafimaad, iyadoo maanta ay si wadajir ah garoonka uga dhoofiyeen mas'uuliyiin isugu jirta Xildhibaano, Guddoomiyeyaasha Warta Nabadda iyo Haweenka G/Banaadir iyo Afhayeenka G/Banaadir iyo qaar ka mid ah Weriyeyaasha Soomaaliyeed ee ku sugan magaalada Muqdisho.\nDhibane Weriye C/qaadir Cumar Cabdulle (Kuwaaral) oo dhaawiciisa wax looga qaban waayay dalka gudihiisa ayaa waxaa suurtagashay in loo qaado magaalada Nairobi, kaddib markii Ururka UYS uu u fidiyay gargaar caafimaad, isla markaana ballanqaaday inuu bixinayo dawooyinka iyo daryeelka caafimaad.\nXildhibaan Yaasiin Bucul oo ka mid ah mudanayaasha Golaha Baarlamaanka oo khudbad ka jeediyay munaasabadda sagootinta ah ee loo sameeyay, isagoona sheegay in Dowladda KMG ah ay ku guul darreysatay in weriyeyaasha ku dhaawacma Muqdisho ay u fidiso daryeel caafimaad.\n"Waa nasiib darro in Dowladda KMG ah ay ku fashilantay in weriyeyaasha Muqdisho ay daryeel caafimaad u fidiso" ayuu yiri Xildhibaan Yaasiin Bucul oo sidoo kale sheegay in maamulka Telefishanka Universal aanay waxba ka qaban dhaawaca soo gaaray Weriye Kuwaaral.


“Marka ummad la doonayo in laga adkaado, mukhaadaraad ayaa la dhexgeliyaa.” Sheekh Dirir | Berberanews.com\nHome WARARKA “Marka ummad la doonayo in laga adkaado, mukhaadaraad ayaa la dhexgeliyaa.” Sheekh...\nHargeysa-(Berberanews)-Sheekh Maxamed Sheekh Cumar Dirir ayaa bulshada uga digay halista mukhaadaraadka, uguna baaqay inay ka feejignaanaadaan isticmaalkiisa, ilaahay SW uga toobad keenaan dadka ku dhacay xumaantiisa.\nDhibaatooyinka mukhaadaraadka oo Sheekh Maxamed ka waramay ayaa sheegay inay ka mid yihiin burburinta ummada, taasoo ummada had iyo jeer isticmaasha mukhaadaraadku ku burburto, gaa ahaan dhalinyaradooda. Marka dadku mushkilada doortaana Ilaahay SW wuu dulleeyaa. Sida Ilaahay aayad macnaheeda inoogu sheegay, “Dadku markii ay leexdeen, anniguna waan sii fogeeyey”\nPrevious articleTaiwan representative to Somaliland named\nNext articleShiinaha iyo Soomaaliya oo Isla Hor Fadhiistay Calaacal Khuseeya Qaddiyadda aan Gacmaha Ugu Jirin ee Somaliland iyo Taiwan


Dr Abiy: hal sano maxaa u qabsoomay? - BBC News Somali\nLahaanshaha sawirka EBC\nImage caption Rai'sal wasaaraha Itoobiya Dr Abiy Axmed\nRa'isal wasaare Dr Abiy Axmed muddada halka sano uu xilka soo hayey tallaabbooyin wax ku ool ah ayuu qaaday, haddana dadbaa ku dhaliilaya iney weli jiraan howla waxqabad u baahan oo Raisul wasaaraha hortyaallo.\nTan iyo inta uu hoggaanka dalka Itoobiya uu qabtay Ra'isal wasaare Dr Abiy Axmed oo ay haatan hal sano u buuxsantay waxaa dalka Itoobiya ka socday isbeddello dhinacya badan taabanaya.\nMaalma ka horna Ra'isul wasaaraha oo warbaahinta kala hadlay shacabka dalkaasi ayaa digniin adag u diray cid allaale ciddii fal sharci darra ah ka waddo dalka gudahiisa inay dowladda tillaabbo sharci ka qaadeyso.\nHaddaba Ra'isal wasaare Dr Abiy Axmed oo hal sana hoggaanka dalka soo hayey wuxuu xafiiskiisa uu ku qabtay shir jaraa'id oo uu kaga hadlay xaaladda dalka uu ku sugan yahay, wuxuuna kaga hadlay waxa halka sano u qabsoomay iyo caqabadaha halka sano hortaagnaa inuu isbeddellada uu doonayey uu si xowli ah uu ku socdo.\nRa'isal wasaaraha mar uu arrintaasi ka hadlayey waxaa uu yiri "Sarreynta sharciga howla aad u badan ayaa noo qabsoomay inkasta oo ay jiraan arrima qaarkood oo u baahan wakhti badan in la geliyo balse aanu billaawnay"\n"Tusaalooyinka wanaagsan ee aan soo qaadan karno waxaa ka mid ah sarreynta sharciga sida aan uga hirgelinnay deegaanka Soomaalida, deegaankaasi oo ku sugnaa xaalad dalka intiisa kale ka duwan"\n"Deegaankaasi wuxuu sameeystay 30,000 oo askari oo hubeysan haddii ay dowladda dhexe faregelin inta ay ku sameyso ay xukumaddi jirtay beddeli leheenna waxaaba dhici laheyd inuu deegaankaasi sawirka guud uu dalka Itoobiya leeyahay uu beddeli lahaa" ayuu yiri.\n"Tallaabbooyinka aan ku hirgelinnay sarreynta sharcigana waxay sababtay iney dowladda gacanta ku soo dhagto 47 qof oo faldambiyeedyo kala duwan deegaankaasi ka geystay"\n"Deegaanka Soomaalidana maanta wuxuu ka mid yahay deegaannada ugu deggan marka loo fiiriyo sidi hore uu ahaan jiray. Taasina waxay ka mid tahay tallaabbooyinka aan qaadnay si buuxdana ugu guuleysannay sanadkii hore" ayuu yiri Ra'isal Wasaare Dr Abiy Axmed.\n"Sida oo kale dhibaatooyin ka dhacay qayba kala duwan oo dalka ka mid ah dadkii ku lug lahaa oo ay tiradooda 1,000 kor u dhaafeyso dacwad ayaa lagu soo oogay oo maxkamadeyntooda ayaa socota. Laba qof oo dil ku geystay magaalada Shaashamanne ee deegaanka Oromadana xabsi daa'im ayaa lagu xukumay."\nRa'sal wasaare Dr Abiy Axmed mar uu arrintaasi ka hadlayey waxaa uu yiri arrinta sheegashada dhulka marka ugu horreyso waxaa loo baahan yahay inaan fahanno dastuurka waxa uu ka yiri cid walbana waxaa loo baahan yahay iney taa maskaxda ku hayso.\n"Dhulka dowladda ayaa iska leh qodob dastuuri ah ayaana si cad u dhigaya, marka su'aal kasta oo la xiriirto dhulka waxaan ku maareyneynaa si waafaqsan dastuurka Jamhuuriyadda Dimuqraadiga Federalka Itoobiya". ayuu yiri\n"Ciddii dana siyaasadeed oo gaar ah ku dhex wadato arrintanna waxaan u sheegayaa iney gacmaha kala baxaan ka hor inta uu sharcigu qaban" ayuu yiri.\nImage caption Dr Abiy oo warbaahinta xafiiskiisa kula hadlay\nMideynta ururrada ka wada tirsan xisbiga hoggaamiya waddanka Itoobiya ee EPRDF mar uu ka hadlayeyna wuxuu Ra'isal wasaaraha sheegay in loo saaray guddi arrintan si kama dambeys ah u soo darso xilliga ugu horreeya ee ay warbixintooda diyaar noqota ay soo hordhigayaan shirweynaha xisbiga.\nRa'isal wasaaraha oo si kooban uga jawaabay waxaa uu yiri "ururka qowmiyadda Oromada ee ODP iyo Ururka qowmiyadda Amxaarada ADP wararka sheegaya inuu khilaaf soo kala dhex galay waxba kama jiraan, sida ay sabab ugu noqdeen inuu dalka Itoobiya isbeddel siyaasadeed uu ka dhaco mustaqbalka dalkana waa ay ka wada shaqeeynayaan iyaga oo ka wada tirsan xisbiga talada dalka Itoobiya haya ee EPRDF".\nImage caption Raisul wasaaraha Itoobiya Dr Abiy Axmed\nWaana ku faraxsanahay inuu maanta deegaan weliba wixii uu raba inuu nagu taageero wixi aan ku kala duwannahayna uu nagu khilaafo muddada sanadka ah fufurnaanta siyaasadeed ee aan dalka ka hirgelinnay ayuu ka mid yahay" ayuu yiri.


SOMALILAND: Madaxweyne Muuse Biixi Iyo Mucaaradka Oo Khilaaf Cusub Ka Dhex Qarxay - Jigjiga Online\nHomeSomalidaSOMALILAND: Madaxweyne Muuse Biixi Iyo Mucaaradka Oo Khilaaf Cusub Ka Dhex Qarxay\nHargeysa (JigjigaOnline) – Waxaa sii xoogeysanaya ismari waa siyaasadeed oo salka ku haya guddiga doorashada kaasoo u dhaxeeya xisbiga talada haya ee Jamhuuriyadda iskeed madaxbannaanida ugu dhawaaqday ee Somaliland iyo xisbiga Mucaaradka, labada dhinac ayaana BBC-da u sharraxay mowqifyadooda.\nXisbiga Mucaaradka ee Waddani ayaa sheegay inuu ka baxay heshiiskii laga gaaray khilaafkii doorashada iyo kordhinta tirada guddiga doorashooyinka Somaliland, ka dib markii, sida ay mas’uuliyiinta xisbaagi sheegeen, uu Kulmiye “si bareer ah u xagal daaciyay meel marinta heshiiskaasi,” oo ay ahayd inay ka doodaan golaha wakiillada, taasina aanay dhicin.\nHase yeeshee, siyaasiyiinta hoggaamiya xisbiga talada haya ayaa beeniyay eedeynta loo jeediyay, iyagoo sheegay in arrintaas ay leedahay waji ka duwan midka ay mucaaradku u yeelayaan.\nMuxuu qoonsaday xisbiga Mucaaradka?\nHoggaamiyaha xisbiga Waddani Xirsi Cali Xaaji Xasan ayaa BBC-da u sharraxay go’aanka ay qaateen.\n“Maadaama ay xisbiga Kulmiye iyo xukuumaddiisu jabiyeen heshiiskii ay saddexda xisbi wada galeen ee lagu horgeynayay golaha baarlamaanka in la kordhiyo xubnaha guddiga doorashada, kuwaas oo toddobo ahaa, si looga dhigo sagaal, annaguna sidaas awgeed mar haddiiba ay iyagu burburiyeen dhankeennana waan ka baxnay hehsiiskaas”.\nWuxuu sheegay in xisbiga talada haya ay ka gaabiyeen wada shaqeynta la xiriirtay in golaha wakiillada laga ansixiyo heshiiskaas.\n“Kulmiye waxaannu ka weynay gacantii wadashaqeyneed ee uu heshiisku qorayay, guddoomiyaheenna Cabdiraxmaan Cirro ayaa madaxweyne ku xigeenka ugu tagay guriga, wuxuuna weydiiyay arrintaas, illaa iyo haddana ma aannaan ka helin wadashaqeyn”.\nXubnaha xisbiga Kulmiye ee ku jira baarlamaanka ayaa lagu dhaliilay inay hor istaageen mooshinkii ay xisbiyada soo saxiixeen, inkastoo ay eedeyntaas ku tilmaameen mid aan “sal iyo raad toona lahayn”.\nMaxay eedeyntan ka dhaheen xisbiga talada haya?\nXildhibaan Cabdullaahi Xuseen Cige, oo ah guddoomiyaha guddi hoosaadka arrimaha gudaha iyo nabad galyada ee Golaha Wakiillada, kana tirsan xisbiga xukunka haya ee Kulmiye ayaa wareysi uu BBC-da siiyay ku beeniyay eedeynta uga timid dhinaca Mucaaradka.\n“Waxaa la yiri ‘si xun u sheeg sixir ka daran’, illaa maanta ma jiro wax ay saddexda xisbi ku heshiiyeen oo golaha la keenay, mooshinka golaha la keenay wuxuu ahaa mid uu wato xisbiga waddani, xildhibaannada Waddani xaq bay u leeyihiin inay mooshin keenaan, ka dib wuxuu maray sifihii sharciga ahaa”.\nDhanka kale wuxuu sheegay inaan iyaga xisbi ahaan fursad loo siinin wadashaqeynta ku saabsan diyaarinta Mooshinka.\n“Annagu wax aan saxiixnaba maynaan arkin, kaliya waxaan aragnay mooshin uu kulmiye wato oo golaha dhex ordaya, sidaas darteed maba jirin wax ay xisbayadu isla dhiseen oo la keenay golaha”.\nMas’uuliyiinta xisbiga mucaaradka ayaa sheegay inay wali diyaar u yihiin xal, ayna ka war sugayaan go’aanka madaxweynaha, ahna hoggaamiyaha xisbiga Kulmiye, Muuse Biixi Cabdi.\nDacwadda Al Bashiir: Madaxweynihii hore ee Suudaan “oo malaayin doolar ka helay Sucuudiga”


Taliska ciidamada AMISOM oo la wareegay hoggaanka ciidamada Kenya ee ku sugan Koonfurta Soomaaliya\nTaliska ciidamada AMISOM oo la wareegay hoggaanka ciidamada Kenya ee ku sugan Koonfurta Soomaaliya, iyadoo Munaasabad balaaran ay shalay ka dhacday magaalada Nairobi ee xarunta dalka Kenya.\nWaxaa Munaasabadda laga sheegay in 4664-askari oo Kenyan ay si rasmi ah uga mid noqdeen ciidamada AMISOM bishii Juun ee lasoo dhaafay, kuwaasoo tirada AMISOM ka dhigay 17,000 oo askari.\nDanjire Abuubakar Diarra iyo taliyaha AMISOM, Jen. Andrew Gutti ayaa munaasabadaasi si buuxda uga qeybgalay , waxaana la isla gartay in Ciidamada Kenya ay hoggaan ahaan iyo howlgal ahaan ay ka mid yihiin AMISOM.\nDajire Diarra ayaa halkaasi ka sheegay inay soo dhaweynayaan dadaalka lagu caawinaayo Shacabka Soomaaliya, wuxuuna si buuxda ugu mahadceliyay shacabka iyo dowladda Kenya\n"Midowga Afrika ujeedkoodu waa in si wadajir ah looga shaqeeyo ammaanka iyo deggenaashaha dalalka xubnaha ka ah ururka. Waxaa cad in Al-shabaab oo ka mid noqotay Al-Qaacida aysan khatar ku ahayn Soomaaliya oo keliya, hase yeeshee ay khatar ku tahay dalalka gobolka oo dhan" ayuu yiri Danjire Abuubakar Diarra.\nDajiraha waxa kale oo uu sheegay in Kenya ay taariikh u tahay ka qaybgalka dadaalka lagu soo celinayo nabaddii iyo kala dambeyntii Soomaaliya, wuxuuna sheegay in sidoo kale ay dalkeeda ku hayso dad badan oo qoxooti Soomaaliyeed ah oo ka soo cararay dalkooda.